Διαπροσωπικές σχέσεις: από το συναίσθημα στην πράξη | Ψυχολογία\n17 Μαΐου 2021 , Από: Αναστασία Σουλελέ\nΠολλές φορές σκεφτόμαστε αν οι σχέσεις που έχουμε δημιουργήσει στη ζωή μας σε διάφορους τομείς έχουν επιτύχει. Έρχεται εκείνη η στιγμή που αναλογιζόμαστε αν είμαστε ευτυχισμένοι με τους ανθρώπους που έχουμε δίπλα μας, τι θα μπορούσε να καλυτερεύσει στις σχέσεις μας, τι να αλλάξουμε στον τρόπο μας. Αυτά και πολλά άλλα ανάμεικτα συναισθήματα έχουμε στις διαπροσωπικές μας σχέσεις. Με λίγα λόγια ανησυχούμε όταν αντιλαμβανόμαστε τις σχέσεις που είχαμε στο παρελθόν ή και τις σχέσεις που τώρα έχουμε στα διάφορα περιβάλλοντα καθημερινά. Ένα συναίσθημα ανησυχίας. Ανησυχία μήπως κάναμε εμείς κάποιο λάθος.\nΕμείς τελικά φταίμε ή οι άλλοι;\nΜε τον όρο <<διαπροσωπικές σχέσεις>> εννοούμε την διαμόρφωση των ανθρώπινων σχέσεων, οι οποίες στηρίζονται στην επικοινωνία. Η επικοινωνία είναι ο πολυτιμότερος πόρος, καθώς μέσα από αυτήν εκφράζουμε τα συναισθήματά μας, τις ανάγκες μας. Διαμορφώνει τις σχέσεις που έχουμε με τους συναδέλφους μας, τους φίλους μας, τον-την σύντροφό μας, τους γονείς μας. Είναι η γλώσσα που χρησιμοποιούμε και η οποία μας φέρνει κοντά με τους άλλους ή μας απομακρύνει.\nΤι θέλουμε όμως, και τι στο τέλος έχουμε;\nΗ ανθρώπινη επικοινωνία είναι τέχνη θα έλεγε κανείς. Το να εκφράζεις αυτά που θες με επιτυχία είναι τέχνη. Το να ακούς τον συνομιλητή σου είναι τέχνη. Όταν έρχεται η ώρα να συνεργαστείς στον εργασιακό χώρο με μία ομάδα, τα μέλη των οποίων δεν γνωρίζεις τόσο καλά είναι τέχνη. Χρησιμοποιούμε την γλώσσα μας και τη γλώσσα του σώματος για να δείξουμε χαρούμενοι, ικανοποιημένοι, απογοητευμένοι, λυπημένοι.\nΗ γλώσσα του σώματος παίζει σημαντικό ρόλο στις σχέσεις μας. Οι εκφράσεις μας, οι κινήσεις μας, η φωνή μας είναι αυτά που πολλές φορές αρκούν για να περάσουμε τα μηνύματα που θέλουμε. Τι συμβαίνει όμως όταν άλλα θέλουμε να μεταφέρουμε, άλλα να εκφράσουμε και άλλα στο τέλος καταλαβαίνουν; Οι προβληματισμοί αυτοί πολλές φορές εγκλωβίζουν το μυαλό μας με αποτέλεσμα οι διαπροσωπικές σχέσεις που προσπαθούμε να διαμορφώσουμε ή που ήδη έχουμε, να αλλοιώνονται. Τι πάει λάθος; Αμέσως αναρωτιόμαστε.\nΠρώτα, ξεκινάμε από εμάς, από τον εαυτό μας. Είναι σημαντικό να αναγνωρίζουμε τα αδύνατα σημεία μας. Να βρίσκουμε δηλαδή τα λάθη μας, τις αδυναμίες μας. Αυτό που καλούμαστε να έχουμε είναι αντίληψη και ενσυναίσθηση. Δώσε λοιπόν, χρόνο στον εαυτό σου να δει, να νιώσει και να πράξει. Κανείς δεν γεννήθηκε τέλειος και κανείς δεν θα γίνει. Αγαπάμε τον εαυτό μας. Όταν λοιπόν φτάνεις να δουλεύεις με τον εαυτό σου για τον εαυτό σου, αυτοβελτιώνεσαι.\nΠώς θα κάνεις πράξη τα συναισθήματά σου;\nΣτις διαπροσωπικές σχέσεις το κλειδί είναι ο διάλογος. Κυριαρχεί το εμείς κι όχι το εγώ. Και το αφήνουμε εμείς να κυριαρχεί. Έτσι, τις δυσκολίες που υπάρχουν στο σπίτι, στην εργασία ή και ανάμεσα στους φίλους σου, αντίκρισέ τες. Μοιράσου τες.\nΗ ανταλλαγή σκέψεων, συναισθημάτων, λέξεων στις διαπροσωπικές σχέσεις μόνο θετικά μπορούν να σου δώσουν.\nΆσε τον εαυτό σου να γίνει ενεργός ακροατής. Άκου τον συνομιλητή σου. Όταν αλληλοεπιδρούμε, μαθαίνουμε τον εαυτό μας καλύτερα.\nΣυνοψίζοντας, εμείς μπορούμε να καθορίσουμε τις σχέσεις μας με τους ανθρώπους. Η καλή επικοινωνία που έχουμε μαζί τους και η θέλησή μας είναι οι δύο βασικότεροι παράγοντες. Τα μεγαλύτερα επιτεύγματα ο άνθρωπος τα έκανε σε συνεργασία και επικοινωνία με άλλους.


Η τελετή του αγίου Φωτός-φεστιβάλ στην Εκκλησία - ΒΗΜΑ ΟΡΘΟΔΟΞΙΑΣ\n Τελευταία ενημέρωση: 27-04-2017 | 19:47:10 - Πρώτη δημοσίευση: 27-04-2017 | 19:47:10\nτου Καθηγουμένου της Μονής Δοχειαρίου, Αρχιμανδρίτη Γρηγορίου\nΗ νύχτα της Αναστάσεως δεν φωτίστηκε από άστρο του ουρανού, αλλά μέσα από τον ζωοδόχο Τάφο. Αυτό το γιορτάζουμε οι Ορθόδοξοι ως την μεγαλύτερη εορτή της Εκκλησίας μας.\nΟ αείμνηστος μητροπολίτης Κασσιανός, επίσκοπος Κατάνης και κοσμήτορας του Ινστιτούτου του Αγίου Σεργίου στην Γαλλία, παρακινούσε τους Έλληνες φοιτητές να του ψάλλουνε το «Δεύτε λάβετε φως εκ του ανεσπέρου φωτός…» και έλεγε: «Αυτόν τον υπέροχο ύμνο δεν τον έχουμε εμείς. Ο ύμνος αυτός είναι η κορυφή όλης της υμνογραφίας.» Έτσι υμνήσανε οι άγιοι Πατέρες το φως της Αναστάσεως.\nΔυστυχώς, αυτά εμείς οι Νεοέλληνες τα λησμονήσαμε και καταπιαστήκαμε με ο,τι με το κοπρόφτυαρο μας προσέφερε η Δύση. Κι έτσι, μάθαμε να ψάλλουμε το «Άγια Νύχτα» με ευρωπαική μουσική και τόσα άλλα που δεν θέλω να τα μνημονεύσω, για να μη πικράνω αυτούς που τα κουβάλησαν στον τόπο μας και τα μετέδωσαν.\nΓια μας η αγία νύχτα, η φωτεινή νύχτα είναι το Πάσχα. Όλοι προσερχόμαστε στην Εκκλησία να λάβουμε το άγιο Φως. Δυστυχώς όμως, η φωτεινότερη νύχτα του χρόνου εδώ και χρόνια στην ορθόδοξη Ελλάδα έχει καταντήσει φεστιβάλ. Παίρνουν το Φως και αυτό είναι όλο κι όλο το Πάσχα γι᾽ αυτούς, και επιστρέφουνε στην σκουτέλα με την μαγειρίτσα. Η λαμπρότερη Λειτουργία του χρόνου δεν έχει πλήρωμα. Ελάχιστοι παραμένουν. Ο κάθε ιερέας που πιστεύει στην Ανάσταση αυτήν την νύχτα κάνει την πιο πικραμένη Λειτουργία, γιατί ο λαός του ρέγχει στα αμπάρια της αμαρτίας.\nΈχει γίνει πραγματικά φεστιβάλ, γιατί ακόμα και οι άθεοι κρατούντες προσέρχονται με την συντρόφισσά τους να πάρουν πρώτοι το Φως από τον εκασταχού Επίσκοπο. Και ουδείς τους το αρνείται! Κανείς δεν τους ερωτά αν πιστεύουν στην Ανάσταση. Αν πίστευαν, ο γάμος τους θα ήταν εν Κυρίω και τα παιδιά τους θα τα είχαν βαπτισμένα. Η παρουσία των ανθρώπων αυτών σ᾽ αυτές τις άγιες και υπερουράνιες τελετές αμαυρώνει και δυσοσμεί τις καρδιές αυτών που τους βλέπουν.\nΔιαβάστε εδώ: Επιστημονική μαρτυρία για το Άγιο Φως δίνει εντυπωσιακά αποτελέσματα!\nΑγωνισθείτε, εσείς που φέρετε την ιερωσύνη, η νύχτα αυτή να πλημμυρίζη φωτός τις καρδιές τους, αλλιώς κάθε Πάσχα θα λέμε με τον Λουκά και τον Κλεόπα «Δεν είναι καιόμενες οι καρδιές μας, γι᾽ αυτό δεν βλέπουμε τον Αναστάντα Χριστό.» Ανάψτε φωτιές στις καρδιές των ανθρώπων γι᾽ αυτήν την νύχτα του Πάσχα. Μη κάθεστε σαν τους κοιμισμένους φύλακες του Τάφου. Να προσπαθήσουμε η αγία Τράπεζα αυτήν την νύχτα να περιβάλλεται από φλόγες, άϋλες φλόγες. Η μάννα που θέλει να παιδαγωγήση το παιδί, πιάνει την γωνιά και κάθεται τεθλιμμένη.\n− Γιατί, μάννα, είσαι λυπημένη;\n− Γιατί, παιδί μου, δεν αλλάζεις τρόπο ζωής.\nΚαθίστε κι εσείς στην αγιασμένη γωνιά του αγίου Βήματος και δείξτε στον λαό τον πόνο και τον κλαυθμυρισμό σας για την άρνηση της Αναστάσεως. Μη βάλετε άμφια χαρμόσυνα την νύχτα αυτήν, αλλά της Μεγάλης Παρασκευής. Κι εσύ, δεσπότη, μη φορέσης χρυσοποίκιλτη μίτρα, αλλά τσουκάλι μουτζουρωμένο. Σίγουρα θα σας ρωτήσουνε:\n− Γιατί μετά από λίγο θα αρνηθήτε την Ανάσταση και θα επιστρέψετε εις τα ίδια, όπως οι Μαθητές στις βάρκες και στα δίχτυα.\nΕξεγερθήτε, μην υπνήτε, ο Κύριος αναστήθηκε κι είναι μέσα στο άγιο Ποτήριο και προσφέρεται εις βρώσιν και πόσιν των πιστών που την Ανάστασιν ομολογούνε.\nΟ Ηγούμενος Ι.Μ. Δοχειαρίου στο ΒΗΜΑ ΟΡΘΟΔΟΞΙΑΣ: Αιχμές για Θεολόγους\nΑΓΙΟΣ ΦΩΣΑΡΧΙΜΑΝΔΡΙΤΗΣ ΓΡΗΓΟΡΙΟΣεκκλησιαΗΓΟΥΜΕΝΟΣ ΜΟΝΗΣ ΔΟΧΕΙΑΡΙΟΥ


7ο Πανελλήνιο Συνέδριο ΕΤΠΕ με Διεθνή Συμμετοχή, Οι Τεχνολογίες της Πληροφορίας και της Επικοινωνίας στην Εκπαίδευση\nΗ νέα πόλη της Κορίνθου χτίστηκε στο μυχό του Κορινθιακού Κόλπου μετά τους δύο καταστροφικούς σεισμούς του 1858 και του 1928. Η σημερινή πόλη έχει έναν αξιόλογο καθεδρικό ναό του πολιούχου Απόστολου Παύλου, που δίδαξε το χριστιανισμό και ίδρυσε την πρώτη εκκλησία στον ελλαδικό χώρο το 50 μ.Χ. Η Κόρινθος έχει πολλά όμορφα νεοκλασικά κτίρια και ενδιαφέροντα σημεία να περιηγηθεί κανείς. Μπορείτε να επισκεφθείτε το Ιστορικό και Λαογραφικό Μουσείο καθώς και τη Δημοτική Πινακοθήκη Κορίνθου. O Κορινθιακός κόλπος διαθέτει πολλές όμορφες και ήσυχες παραλίες για να απολαύσετε το κολύμπι σας.\nΗ Αρχαία Κόρινθος, ήταν μία από τις πιο ιστορικές, πλούσιες και σημαντικές πόλεις στην αρχαία Ελλάδα. Τα κυριότερα από τα ευρήματα που σώζονται σήμερα είναι ο ναός του Απόλλωνα, η αρχαία Αγορά, η Πειρήνη Κρήνη, με αψίδες και υπόγειες στοές, η Ιερά Κρήνη, με τοίχο διακοσμημένο με τρίγλυφα, το Βήμα από το οποίο μίλησε στους Κορινθίους ο Απόστολος Παύλος, η Πηγή της Γλαυκής, το ρωμαϊκό ωδείο και το αρχαίο θέατρο.\nΟ Ακροκόρινθος, η Ακρόπολη της Κορίνθου, οχυρώθηκε από τα προϊστορικά χρόνια. Στο ψηλότερο του σημείο (575μ.) έχουν βρεθεί ερείπια του ονομαστού ναού της Αφροδίτης. Η θέα προς τις γύρω περιοχές είναι εντυπωσιακή. Ο επισκέπτης του Ακροκόρινθου μπορεί να δει εκτός από τα τείχη και υπολείμματα κτισμάτων των αρχαίων Ελλήνων, των Ρωμαίων, των Βυζαντινών, των Φράγκων και των Τούρκων.\nΌσοι ταξιδεύουν προς την Πελοπόννησο στέκονται για λίγο ακριβώς στην είσοδο της, τον Ισθμό, για να δουν το κανάλι και τις παλιές γέφυρες (μια οδική και μια σιδηροδρομική). Η διάνοιξη του καναλιού πραγματοποιήθηκε από το 1882 ως το 1893. Περίπου 12.000 πλοία περνάνε κάθε χρόνο από τον ένα κόλπο στον άλλο. Η σκέψη πάντως για τη διάνοιξη διώρυγας έγινε για πρώτη φορά από τον τύραννο της Κορίνθου Περίανδρο, τον 6ο αι. π.Χ. Οι τεχνικές δυσκολίες τον ανάγκασαν όμως να βρει άλλη λύση, τη δημιουργία του Δίολκου ενός πλακόστρωτου δρόμου, που ξεκινούσε από το σημερινό Καλαμάκι, αρχαίο Σχοινούντα και κατέληγε στη σημερινή Ποσειδώνια. Από τον Δίολκο περνούσαν τα πλοία από τον Κόλπο των Κεγχρεών στον Κορινθιακό και αντίστροφα, πάνω σε οχήματα που τα έσερναν άνθρωποι ή ζώα.\nΤο Λουτράκι είναι μια γοητευτική κωμόπολη, που συνδυάζει πολλές ομορφιές βουνού και θάλασσας. Είναι γνωστή από την αρχαιότητα για τις ιαματικές της πηγές και έχει οργανωμένα λουτρά για διάφορες παθήσεις. Έχει καθαρές αμμουδιές και πολλά αξιοθέατα στα περίχωρα. Το Λουτράκι είναι από τα παλαιότερα παραθεριστικά κέντρα της Ελλάδας, με πολλές δυνατότητες αθλοτουρισμού. Στο Λουτράκι, στο φυσικό ύψωμα στην περιοχή Κατουνίστρα οι αρχαιολογικές ανασκαφές έφεραν στο φως μια ρωμαϊκή έπαυλη που χρονολογείται από το 50 π.Χ. (σε εξέλιξη η ανασκαφή) με εξαίρετες ψηφιδωτές παραστάσεις.\nΗραίο – Περαχώρα\nΒορειοδυτικά από το Λουτράκι βρίσκεται η Περαχώρα, η αρχαία Περαία Χώρα, χωριό που έχει μουσείο με αρκετά ευρήματα από το Ηραίο της Βουλιαγμένης. Δυτικά από την Περαχώρα μετά από ωραία διαδρομή βρίσκεται η γνωστή λίμνη της Βουλιαγμένης ή Λίμνη Ηραίου. Η λίμνη έχει ενωθεί με τον Κορινθιακό Κόλπο με μια μικρή διώρυγα και παρουσιάζει εναλλαγή ρευμάτων κάθε έξι ώρες. Λίγο πιο δυτικά βρίσκεται ο όρμος του Ηραίου. Εδώ η Αγγλική Αρχαιολογική Σχολή έφερε στο φως τον αρχαίο οικισμό του Ηραίου με τα δύο ιερά της Ήρας, Ήρας Ακραίας και Ήρας Λιμενίας.\nΗ Αρχαία Νεμέα ήταν φημισμένη για τους πανελλήνιους αγώνες της, τα Νέμεα, που περιλάμβαναν γυμναστικές, ιππικές, μουσικές και θεατρικές αναμετρήσεις. Οι αγώνες γίνονταν στον περίβολο του ναού του Δία, ερείπια του οποίου έχουν ανακαλυφθεί κοντά στην είσοδο του Ηράκλειου. Έχουν βρεθεί ίχνη ενός γυμνασίου της κλασικής περιόδου και στη νότια πλευρά η παλαίστρα και τα λουτρά της Ρωμαϊκής Εποχής, όπως επίσης και το στάδιο όπου γίνονταν κάθε δύο χρόνια οι αγώνες, από το 573 π.Χ. Η Νεμέα αποτελεί τον μεγαλύτερο αμπελώνα των Βαλκανίων ενώ τα κρασιά της είναι φημισμένα. Ένα από τα καλύτερα κόκκινα κρασιά στην Ελλάδα φτιάχνεται από την ποικιλία Αγιωργήτικο, γνωστή για το βαθύ κόκκινο χρώμα αλλά και το άρωμά της.\nΗ Επίδαυρος στην αρχαιότητα ήταν πασίγνωστη χάρη στο Ασκληπιείο της, ένα ιερό αφιερωμένο στη λατρεία του γιατρού-θεού Ασκληπιού. Ωστόσο το καλύτερα διατηρημένο κτήριο της περιοχής της Αρχαίας Επιδαύρου είναι το Θέατρο που κατασκευάστηκε από τον Αργείο γλύπτη και αρχιτέκτονα Πολύκλειτο. Το θέατρο από την αρχαιότητα ήταν γνωστό για τις αρμονικές γραμμές του και την τέλεια ακουστική του. Από το 1954 πραγματοποιούνται παραστάσεις αρχαίου ελληνικού δράματος στα πλαίσια του φεστιβάλ Επιδαύρου γνωστού σήμερα σαν Επιδαύρεια.\nΤα ερείπια των αρχαίων Μυκηνών βρίσκονται σ' ένα βραχώδες ύψωμα με σπουδαία στρατηγική σημασία. Οι ανασκαφές έχουν φέρει στο φως την ακρόπολη των Μυκηνών, διαφόρους τάφους μέσα κι έξω απ' αυτήν και ερείπια κατοικιών κι άλλων οικοδομημάτων της πόλης. Φημισμένη είναι η μεγαλόπρεπη «Πύλη των Λεόντων». Εντυπωσιακοί είναι οι μεγάλοι θολωτοί τάφοι που έχουν βρεθεί έξω από την ακρόπολη.\nΤο Ναύπλιο εντυπωσιάζει τον επισκέπτη του με την αρχοντιά που το χαρακτηρίζει. Παλιά σπίτια, αυλές με φυτά και δένδρα, κομψά μπαλκόνια και ωραία μικρά δρομάκια. Στο Ναύπλιο μπορούμε να δούμε μνημεία όπως το ενετικό φρούριο του Παλαμηδίου, την Ακροναυπλία, το ενετικό φρούριο Μπούρτζι, την Βυζαντινού ρυθμού εκκλησία του Αγίου Γεωργίου, το πρώτο ελληνικό σχολείο που λειτούργησε το 1832, την εκκλησία του αγίου Σπυρίδωνα, την Καθολική εκκλησία της Μεταμόρφωσης και την Πλατεία Συντάγματος.\nΗ Αθήνα, η πρωτεύουσα της Ελλάδας, απέχει περίπου 78 km από την Κόρινθο. Μια επίσκεψη στην Αθήνα, οδικά ή με τον προαστιακό σιδηρόδρομο, θα σας δώσει την ευκαιρία να έρθετε σε επαφή με την καθημερινή ζωή, την ιστορία και τον πολιτισμό της πόλης. Αξίζει να δείτε την Ακρόπολη και το νέο της Μουσείο, όπου μπορείτε να βρείτε σε λογικές τιμές όμορφα αντικείμενα, ιδανικά δώρα για όλες τις ηλικίες. Μπορείτε επίσης να απολαύσετε μια βόλτα στην Αρχαία Αγορά, στο Θησείο, στο Μοναστηράκι και στην Πλάκα.\nΕπιμέλεια Ιστότοπου: Ευριπίδης Βραχνός


Αξιόλογη και ασυνήθιστη -για την εποχή- μεταβολή του καιρού, θα επηρεάσει και την Ευρυτανία - 4ήμερο με βροχές και μπόρες\nΤετάρτη, 05 Αύγουστος 2020 13:33\tΓιώργος Ζαλοκώστας\nΑπό τη λιακάδα και τις υψηλές θερμοκρασίες, στην αστάθεια, τις μπόρες και τις καταιγίδες. Η παραπάνω φράση αποτυπώνει, εν πολλοίς, τη μεταβολή του καιρού που θα λάβει χώρα (και) στην Ευρυτανία.\nΗ περιοχή μας θα εισέλθει σε τροχιά άστατου καιρού, σχετικά ασυνήθιστου για πρώτο 10ήμερο Αυγούστου, ενώ τοπικά και παροδικά η «Θάλεια», όπως ονόμασε την κακοκαιρία το Εθνικό Αστεροσκοπείο Αθηνών, ίσως δώσει φαινόμενα με ένταση. Όπως αναφέρει το meteo.gr, η μεταβολή οφείλεται σε αποκομμένη ατμοσφαιρική διαταραχή με ψυχρό πυρήνα η οποία προσεγγίζει την Ελλάδα από βορειοδυτικά και θα επηρεάσει τον καιρό της χώρας μας τις επόμενες ημέρες.\nΠιο αναλυτικά, την Πέμπτη 6 Αυγούστου οι συνθήκες θα καταστούν ευνοϊκές για μπόρες ή/και καταιγίδες, ενώ απότομη θα είναι η πτώση της θερμοκρασίας. Από τις πρώτες μεσημβρινές ώρες ο καιρός θα παρουσιάσει σταδιακή επιδείνωση και βαθμιαία θα αρχίσουν να εκδηλώνονται φαινομένα. Δεν θα ξεπεράσουν τους 23 βαθμούς οι μέγιστες θερμοκρασίες, συνοδεία ΒΑ ανέμων.\nΆστατο καιρό και κατά τόπους βροχές και μπόρες περιμένουμε και την Παρασκευή 7 Αυγούστου, κυρίως μετά το μεσημέρι. Πρόσκαιρα ίσως σημειωθούν και καταιγίδες. Έως 24c ο υδράργυρος, σε δυτικούς στρέφονται οι άνεμοι.\nΤο σκηνικό… φθινοπώρου θα διατηρηθεί και το Σαββατοκύριακο, με το Σάββατο 8 Αυγούστου να θέτει «υποψηφιότητα» για τοπικά ισχυρά φαινόμενα, βροχές, μπόρες και καταιγίδες.\nΓια τη μεταβολή του καιρού, η ΕΜΥ εξέδωσε έκτακτο δελτίο, όπου αναφέρει τα εξής:\n"Μεταβολή του καιρού προβλέπεται από τις πρώτες πρωινές ώρες της\nΤετάρτης (05-08-2020) και από τα βορειοδυτικά. Κατά τόπους ισχυρές καταιγίδες που θα συνοδεύονται από χαλαζοπτώσεις και πρόσκαιρα από ισχυρούς ανέμους θα εκδηλωθούν:\nΤην Τετάρτη (05-08-2020). Από τις πρώτες πρωινές ώρες στα νησιά του Ιονίου και βαθμιαία στην Ήπειρο, τη δυτική Στερεά, τη δυτική Μακεδονία και από το μεσημέρι στην κεντρική Μακεδονία και τη Θεσσαλία. Τα φαινόμενα το βράδυ θα περιοριστούν στην κεντρική Μακεδονία και στις υπόλοιπες περιοχές πρόσκαιρα θα εξασθενήσουν.\nΤην Πέμπτη (06-08-2020). Τις μεσημβρινές και απογευματινές κυρίως ώρες στα νησιά του Ιονίου, την Ήπειρο, τη Μακεδονία, τη Θεσσαλία και τη Στερεά.\nΣύμφωνα με τα μέχρι τώρα διαθέσιμα στοιχεία, κατά τόπους ισχυρές καταιγίδες θα εκδηλώνονται κατά διαστήματα μέχρι και το απόγευμα της Κυριακής (09-08-2020) κυρίως στην ανατολική ηπειρωτική χώρα και τις Σποράδες".\nΈχουμε 5638 επισκέπτες συνδεδεμένους


La Roche Posay Kerium DS Anti-dandruff intensive shampoo 125ml - Αφαιρεί την επίμονη πιτυρίδα - Φαρμακείο Online | Θεσσαλονίκη - Zachos Pharmacy\nHome / Πρόσωπο>Περιποίηση μαλλιών>Σαμπουάν>Κατά της λιπαρότητας/πιτυρίδας>La Roche Posay Kerium DS Anti-dandruff intensive shampoo 125ml - Αφαιρεί την επίμονη πιτυρίδα\nΚωδικός site 0263\nΕνδείξεις: Eπίμονη πιτυρίδα. Έντονος κνησμός.\nΧρήση: Χρησιμοποιήστε την "αγωγή" 2 φορές την εβδομάδα για 4 εβδομάδες. Ενισχύστε την "αγωγή" συντήρησης με το σαμπουάν KERIUM Micro-Exfoliating Anti-Dandruff Shampoo. Συχνή χρήση: κρεμοσαμπουάν για ξηρά μαλλιά ή σαμπουάν ζελ για λιπαρά μαλλιά.


Την Κυριακή 28 Οκτωβρίου θα αλλάξει η ώρα - Επαγγελματικός Οδηγός Ιωαννίνων\nΜάρτιο του 2019 αφού τα γυρίσουμε στη θερινή, ενδεχομένως να είναι και η τελευταία φορά που αλλάζουμε τα ρολόγια μας. Με βάση την πρόταση της Κομισιόν, η αλλαγή ώρας θα πάψει να ισχύει στην Ευρωπαϊκή Ένωση από το 2019 και κάθε κράτος θα πρέπει μέχρι τις 29 Απριλίου να αποφασίσει αν θα διατηρήσει τη θερινή ή τη χειμερινή ώρα. Η Κομισιόν βασίζεται κυρίως στο αποτέλεσμα μιας διαβούλευσης που έγινε φέτος το καλοκαίρι στο Διαδίκτυο και στην οποία συμμετείχαν 4,6 εκατομμύρια άνθρωποι, το 84% των οποίων τάχθηκε υπέρ της κατάργησης της αλλαγής ώρας. Οι χώρες που επιθυμούν να επιστρέψουν μόνιμα στη χειμερινή ώρα θα έχουν στη συνέχεια τη δυνατότητα να την αλλάξουν μια τελευταία φορά στις 27 Οκτωβρίου 2019, καθώς στη συνέχεια οι εποχικές αλλαγές ώρας δεν θα είναι πλέον δυνατές.\nΧειμερινή ώρα.. Πότε αλλάζει, πότε καταργείται - Ενημέρωση Oct 01


Πήγαμε στην πρώτη ομιλία της Anna Wintour στην Ελλάδα | OZON Magazine\nΠήγαμε στην πρώτη ομιλία της Anna Wintour στην Ελλάδα\nAnna Wintour. Μυστικοπαθής, fashion guru, διευθύντρια της Αμερικανικής Vogue τα τελευταία 30 χρόνια. Αδιαμφισβήτητα πετυχημένη και γνωστή παγκοσμίως, κι όμως συνεχίζει ακόμη να κρύβει επιμελώς το πρόσωπό της.\nΧθες ήταν καλεσμένη στο συνέδριο της Vogue Greece στο Μέγαρο Μουσικής, ως ομιλήτρια για δύο από τα πιο φλέγοντα ζητήματα της σύγχρονης ανθρωποκεντρικής πραγματικότητας, τη βιωσιμότητα στη μόδα και τη γυναικεία ενδυνάμωση. Ξεκίνησε τον λόγο της με αρκετά motivational vibes, λογικό για μια γυναίκα που επιτυχώς έχει διατηρήσει τον ίδιο σημαντικό ρόλο σε μια βιομηχανία που διψά καθημερινά για νέο αίμα, βαριέται πολύ εύκολα και «χτίζει» πάνω στην αλλαγή. Και αυτό ακριβώς ήταν το θέμα του χθεσινού διαλόγου.\nΠόσο εφικτή είναι η προσδοκώμενη αλλαγή στη μόδα και πώς μπορείς να πείσεις κάποιον να αναλάβει το μερίδιο ευθύνης που φέρει με το πρώτο του βήμα στον κόσμο; Η Anna θεωρεί ότι «η μόδα, στα μάτια των περισσότερων ανθρώπων, αντιμετωπίζεται ως κάτι αναλώσιμο και κάτι που εστιάζει στο εδώ και τώρα: είναι σπατάλη, είναι υπερβολή, είναι το να μη φοράς ποτέ το ίδιο ρούχο δεύτερη φορά δημόσια. Δικαίως έχει μπει η βιομηχανία μόδας στο στόχαστρο για αυτή τη συμπεριφορά». Και έχει δίκιο, η μόδα υμνεί το αναλώσιμο, γιατί τη συμφέρει.\nΜε μεγάλη επιτυχία ολοκληρώθηκε το πρώτο συνέδριο “Change Makers” της Vogue Greece και της Καθημερινής, με κεντρική προσκεκλημένη την Anna Wintour, Editor in Chief American Vogue, Artistic Director US και Global Content Advisor Condé Nast, που έλαβε χώρα στο κατάμεστο Μέγαρο Μουσικής Αθηνών, στο πλαίσιο των εορτασμών για τα 100 χρόνια της @kathimerini. _ The first conference of Vogue Greece, “Change Makers” was successfully completed, with Anna Wintour, Editor in Chief American Vogue, Artistic Director US and Global Content Advisor Condé Nast, being the keynote speaker of the event that was organized within the framework of Kathimerini’s centennial. #voguechangemakers #voguegreece Photos: Darren Gerrish\nΤο κοινό την χειροκροτάει, οι μισοί όντως γιατί συμφωνούν, οι άλλοι μισοί απλά γιατί ακολουθούν τους πρώτους μισούς. Μία αρκετά μεγάλη μερίδα των (2000) παρευρισκομένων την παρακολουθεί μέσα από το κινητό να μιλάει, σαν να μην βρίσκονται όντως εκεί, την κοιτάνε μέσα από την οθόνη τους, όπως θα έκαναν από το σπίτι τους.\nΗ Anna συνεχίζει, «Τρεις πυλώνες, η τέχνη και η δημιουργικότητα, η βιωσιμότητα και η υπεράσπιση των πιστεύω μας, δουλεύουν συνεργατικά ώστε το παρελθόν, το παρόν και το μέλλον να γίνουν ένα. Όλοι οι πυλώνες μαζι μάς προσγειώνουν και μας δίνουν κίνητρο σε καιρούς αβεβαιότητας. Καμιά φορά ο κόσμος με ρωτάει αν, μετά από περισσότερα από 30 χρόνια στην Condé Nast, έχω κουραστεί. Η αλήθεια είναι ότι δεν έχω νιώσει ποτέ ξανά τόση ενέργεια δουλεύοντας, γιατί δεν έχω ξανασυναντήσει μεγαλύτερη ευκαιρία για αλλαγή».\nΔεν λέει κάτι υπερβολικό και ό,τι λέει φαίνεται -τουλάχιστον- να το εννοεί. Μιλά για τα πιστευώ της, την δική της αρχή στον χώρο, τις ευκαιρίες που της δόθηκαν. Πιστεύει ότι στάθηκε τυχερή, όταν ξεκίνησε στο Λονδίνο ως editorial intern έκανε τα πάντα, έγραφε, έβγαζε φωτοτυπίες, κουβάλαγε ρούχα. Μετά πήγε στην Αμερική και τα πράγματα άλλαξαν, όπως είπε εκεί τα περιοδικά επάνδρωναν τον κατάλληλο άνθρωπο για την κατάλληλη δουλειά. Ο καθένας είχε το πόστο του.\nΗ Vogue Greece υποδέχτηκε την Anna Wintour, Global Content Advisor της Condé Nast, η οποία μίλησε για τον ρόλο της Vogue στο μέλλον της μόδας και για τις πρωτοβουλίες που έχει πάρει η Condé Nast στον τομέα της ηθικής μόδας και της ευσυνείδητης κατανάλωσης. _ Vogue Greece welcomed Anna Wintour, the Global Content Advisor of Condé Nast, who spoke about Vogue’s role in the future of fashion and about Condé Nast’s initiatives in the field of ethical fashion and conscious consumption. #voguechangemakers #voguegreece #askannawintour\nΗ στιγμή που θα απαντούσε τις ερωτήσεις του κοινού ήταν η ίσως πιο highly anticipated στιγμή του συνεδρίου -μετά την είσοδό της. Δόθηκε ένα email, όπου ο καθένας μπορούσε να στείλει τις ερωτήσεις του, δυστυχώς απαντήθηκαν μόνο τρεις, εκ των οποίων οι δύο είχαν απαντηθεί έμμεσα στην ομιλία της. Αυτό που κρατάμε ωστόσο, είναι ότι απευθυνόμενη στους εν δυνάμει δημοσιογράφους μόδας είπε «Σας χρειαζόμαστε τώρα, πιο πολύ από ποτέ για να πείτε την αλήθεια» και για τους ήδη «φτασμένους» τόνισε πως η ισορροπία είναι το κλειδί μόλις φτάσεις στην κορυφή.\n«Η αληθινή μόδα είναι ιδέες με διάρκεια.» Το επερχόμενο Met Gala είναι αφιερωμένο στη διαχρονικότητα και την αλήθεια. Το προηγούμενο σχεδιάστηκε με άξονα το Camp της Susan Sontag και υπήρξε ωδή στην αλλαγή, την διαφορετικότητα και την κατάργηση του αντικειμενικού. Η πραγματικότητα ισορροπεί ανάμεσα στα δύο, διαφοροποιείται, σχηματίζεται και καταλήγει (συνήθως) σε κάτι που αξίζει να αντέξει στο πέρασμα του χρόνου. Το ίδιο ευελπιστούμε και για τη μόδα.\nΦωτογραφία: Darren Gerrish\nanna wintourchange makersgreecesliderspeechsustainability


Δοκιμή: Ford Kuga PHEV - Το… «αύριο» είναι εδώ! (video) - Η plug-in έκδοση του Kuga αποτελεί δείγμα γραφής για την νεότερη εξηλεκτρισμένη εποχή που έχει ήδη ξημερώσει στη Ford. - gocar.gr - Περιοδικό αυτοκινήτου\nΠαναγιώτης Τριανταφυλλίδηςστις 02.09.2020\nβασική έκδοση από 45.715 €\nδοκιμάζουμε την έκδοση 2.5 PHEV ST Line Auto - 43.448 €\nΚατανάλωση μ.κ.1,2 lt/100km\n225 ίπποι, κατανάλωση 1,4 lt/100km και ηλεκτρική αυτονομία 56 χιλιομέτρων; Όσο απίθανο και αν ακούγεται, το Ford Kuga Plug-in Hybrid συνδυάζει με επιτυχία όλα τα παραπάνω!\nΔεν είναι μακριά η εποχή που η Ford «απειλούσε» για τον εξηλεκτρισμό της γκάμας της, αναφέροντας ότι θα λανσάρει στο άμεσο μέλλον 14 μοντέλα που θα εφοδιάζονται με υβριδική τεχνολογία. Η αρχή έγινε με το Puma, ενώ τη σκυτάλη πήρε το Kuga, το οποίο διαθέτει μία υπερπλήρη γκάμα. Δεν είναι υπερβολή πως η νεότερη γενιά του SUV της Ford περιλαμβάνει τα πάντα! Σημειώστε: Κινητήρες βενζίνης, πετρελαίου, plug-in έκδοση, πετρελαιοκινητήρα με ήπια υβριδική τεχνολογία και λίαν συντόμως αμιγώς υβριδική εκδοχή! Τι άλλο να ζητήσει κανείς; Η αυξημένη αυτονομία των ηλεκτρικών οχημάτων μπορεί να έχει αλλάξει την άποψη του αγοραστικού κοινού, αλλά οι φτωχές υποδομές του δικτύου φόρτισης σε κάποιες χώρες (όπως η Ελλάδα) δεν τα καθιστά ακόμα πρακτικά. Μέχρι οι συνθήκες να γίνουν ευνοϊκές, το χάσμα γεφυρώνει η plug-in τεχνολογία, συνδυάζοντας την αποδοτικότητα ενός ηλεκτροκινητήρα, με την ελευθερία που προσφέρει ένας κινητήρας εσωτερικής καύσης. Και για αυτόν ακριβώς το λόγο, το Kuga PHEV μοιάζει σήμερα ως η ιδανική «πράσινη» επιλογή.\nΟι αμιγώς υβριδικές εκδόσεις, εκτός από μικρότερο οικολογικό αποτύπωμα, προσφέρουν χαμηλότερο κόστος χρήσης και συντήρησης. Στοιχείο που ισχύει ακόμα περισσότερο στις plug-in εκδοχές, οι οποίες προσφέρουν σημαντική αυτονομία με την αποκλειστική χρήση του ηλεκτροκινητήρα. Στην περίπτωση του Ford Kuga PHEV, η αρχιτεκτονική του υβριδικού συστήματος περιλαμβάνει έναν κινητήρα εσωτερικής καύσης και έναν ηλεκτροκινητήρα. Ο βενζινοκινητήρας είναι τετρακύλινδρος ατμοσφαιρικός και έχει χωρητικότητα 2.500cc, ενώ λειτουργεί σύμφωνα με τον κύκλο Άτκινσον. Ο ηλεκτροκινητήρας παίρνει ζωή από μία μπαταρία ιόντων λιθίου 14,4 kWh και η συνδυαστική τους ισχύ αγγίζει τους 225 ίππους. Το σημείο κλειδί πίσω από το συγκεκριμένο «πακέτο» είναι η αυτονομία των 56 χιλιομέτρων που προσφέρει το Kuga PHEV αποκλειστικά με τη χρήση της ηλεκτρικής ενέργειας.\nΔΙΑΒΑΣΤΕ ΕΔΩ ΤΗΝ ΑΝΑΛΥΤΙΚΗ ΔΟΚΙΜΗ ΤΟΥ FORD KUGA 1.5 ECOBOOST\nΤο συγκεκριμένο νούμερο μπορεί αρχικά να μην ακούγεται εντυπωσιακό, αλλά αν το αναλογιστεί κανείς πιο… ψύχραιμα, είναι αρκετό για να εξυπηρετήσει τις καθημερινές σας μετακινήσεις στον αστικό κύκλο. Και όταν οι συνθήκες το απαιτούν, ο βενζινοκινητήρας είναι διαθέσιμος να προσφέρει την ελευθερία κάλυψης οποιασδήποτε απόστασης, ανά πάσα στιγμή. Η μπαταρία μπορεί να φορτιστεί μέσω της υποδοχής φόρτισης στο εμπρός φτερό από την πλευρά του οδηγού, αλλά και μέσω μίας σειράς λειτουργιών κάνοντας χρήση του συστήματος ανάκτησης ενέργειας. Αξιοσημείωτο είναι το γεγονός ότι για την πλήρη φόρτιση της μπαταρίας σε οικιακή πρίζα απαιτούνται λιγότερες από έξι ώρες, ενώ σε ταχυφορτιστή μόλις 3,5!\nΤο όφελος του συγκεκριμένου μηχανικού συνόλου αποτυπώνεται στα νούμερα της κατανάλωσης καυσίμου. Είναι χαρακτηριστικό, ότι η Ford υπόσχεται κατανάλωση 1,4 l/100km, αν και η συγκεκριμένη επίδοση μπορεί να επιτευχθεί μόνο στην περίπτωση της μέγιστης χρήσης του ηλεκτροκινητήρα. Κατά τη διάρκεια της συμβίωσης μας με την plug-in έκδοση του Kuga, ένα ρεαλιστικό νούμερο είναι τα 4,0 l/100km, χρησιμοποιώντας σε μεγάλο βαθμό και τον κινητήρα εσωτερικής καύσης. Και εφόσον αναφερόμαστε στο κόστος, οφείλετε να έχετε στο μυαλό σας, πως με εκπομπές CO2 της τάξεως των 32 gr/km, με την Plug-in έκδοση του Kuga επωφελείστε και από τα μηδενικά τέλη.\nΗ Plug-in εκδοχή του SUV της Ford προσφέρεται αποκλειστικά σε ένα πακέτο εξοπλισμού, το ST-LineX. Αυτό μεταφράζεται σε μία σειρά από αισθητικές παρεμβάσεις και σπορ πινελιές, που ενισχύουν σημαντικά το δυναμικό του χαρακτήρα. Ο εμπρός και πίσω προφυλακτήρας, τα τονισμένα πλαινά μαρσπιέ, οι δύο μονές απολήξεις της εξάτμισης και η διακριτική αεροτομή στην 5η πόρτα, είναι τα συστατικά που συνθέτουν το κοκτέιλ που σέρβιραν οι σχεδιαστές της Ford. «Κερασάκι» στο… ποτήρι, αποτελούν οι σκουρόχρωμες ζάντες αλουμινίου σε διάσταση 18 ιντσών, αλλά με 60άρι προφίλ, για όσους αποφασίσουν να πατήσουν χώμα. Σε κάθε περίπτωση, το συγκεκριμένο πακέτο εξοπλισμού ενισχύει το νεανικό και δυναμικό προφίλ του Kuga.\nΟ νεανικός χαρακτήρας διατηρείται και στο εσωτερικό, αλλά συνδυάζεται με έναν αέρα πολυτέλειας που συναντάμε σε όλη τη γκάμα της νεότερης γενιάς του Kuga. Η ποιότητα κατασκευής είναι εξαιρετική, ενώ η πληθώρα από θήκες αυξάνει ακόμα περισσότερο το βαθμό πρακτικότητας. Την ίδια ώρα, η συγκεκριμένη έκδοση περιλαμβάνει κορυφαίο επίπεδο εξοπλισμού. Κάτι που σημαίνει ότι μπροστά από τον οδηγό συναντάμε ψηφιακό πίνακα οργάνων LCD σε διάσταση 12,3 ιντσών, ενώ στη κεντρική κονσόλα δεσπόζει η οθόνη αφής με το infotainment SYNC3 της Ford, σε διάσταση 8 ιντσών που είναι τοποθετημένη ψηλά στο ταμπλό. Μάλιστα, για όσους λάτρεις της μουσικής, αξίζει να συμπληρώσουμε ότι το ηχοσύστημα φέρει την υπογραφή της B&O!\nΣύμφωνο με τις προσταγές της εποχής, το Plug-in Kuga διαθέτει ένα πλήρως σύγχρονο τεχνολογικό οπλοστάσιο. Το σύστημα πολυμέσων SYNC3 υποστηρίζει όλες τις δυνατότητες συνδεσιμότητας, ενώ το FordPass Connect προσφέρει δυνατότητα σύνδεσης με wi-fi, αλλά και μία σειρά ελέγχου πληροφοριών εξ αποστάσεως. Φυσικά, δεν απουσιάζουν τα συστήματα ασφαλείας και υποβοήθησης του οδηγού, με το Kuga PHEV να διαθέτει νέες τεχνολογίες αναγνώρισης ταχύτητας, αυτόματου φρεναρίσματος και διατήρησης λωρίδας, όπως και προειδοποίησης για πεζούς και ποδήλατα! Και για όσους δυσκολεύονται στο παρκάρισμα, υφίσταται το Active Park Assist 2, όπου με το πάτημα ενός κουμπιού διευκολύνει τη διαδικασία πλήρως αυτοματοποιημένα.\nΈνα από τα στοιχεία που διακρίνουν τη νεότερη γενιά του Ford Kuga είναι οι αυξημένες διαστάσεις, που φυσιολογικά έχουν θετικό αντίκτυπο σε επίπεδο άνεσης και χώρων. Η Plug-in έκδοση δεν διαφοροποιείται σε αυτό τον τομέα, με το 44 mm και 89 mm, φαρδύτερο και μακρύτερο αμάξωμα, όπως και το κατά 20 mm μεγαλύτερο μεταξόνιο να του επιτρέπουν να φιλοξενήσει με άνεση πέντε ενήλικες στο εσωτερικό του. Μάλιστα, η έξυπνη τοποθέτηση των μπαταριών στο πάτωμα του αυτοκινήτου, έχει σαν αποτέλεσμα ο χώρος αποσκευών να μην έχει μεταβληθεί σημαντικά, με τη χωρητικότητα του να αγγίζει τα 411-581 lt. Ευελιξία που προκύπτει από τη δυνατότητα μετακίνησης που προσφέρουν τα πίσω καθίσματα, τα οποία μετακινούνται κατά το διαμήκη άξονα.\nΔΙΑΒΑΣΤΕ ΕΔΩ ΤΗΝ ΑΝΑΛΥΤΙΚΗ ΔΟΚΙΜΗ ΤΟΥ FORD KUGA 1.5 ECOBLUE DIESEL\nΟ διττός και πολύπλευρος χαρακτήρας του Plug-in Kuga το καθιστά εξαρχής ξεχωριστό. Το υβριδικό σύνολο έχει τέσσερα διαφορετικά προγράμματα λειτουργίας, για να ικανοποιήσει τις επιθυμίες και τις ανάγκες του οδηγού. Το EV Now προσφέρει τη δυνατότητα μετακίνησης αποκλειστικά με τη χρήση ηλεκτρικής ενέργειας. Σε αυτή την περίπτωση, και με τον οδηγό να είναι προσεκτικός με το πεντάλ του γκαζιού, το Kuga μπορεί να πλησιάσει την εργοστασιακή τιμή των 56 χιλιομέτρων της ηλεκτρικής αυτονομίας. Ο αριθμός είναι μικρότερος στην περίπτωση που ο οδηγός κινείται πιο γρήγορα, αλλά χωρίς να μειώνεται δραματικά. Αν η μπαταρία έχει σχεδόν εξαντληθεί και θα χρειαστεί να την χρησιμοποιήσετε, με το πρόγραμμα EV Charge ο βενζινοκινητήρας αναλαμβάνει να την φορτίσει, προσφέροντας αρκετά χρήσιμα χιλιόμετρα στην ηλεκτρική αυτονομία. Σε περίπτωση που είστε προνοητικοί, με το πρόγραμμα EV Later, το Plug-in εξοικονομεί μέρος της ηλεκτρικής ενέργειας, επιτρέποντας στον βενζινοκινητήρα να λειτουργεί για μεγαλύτερο διάστημα.\nΚαι φυσικά, η λειτουργία EV Auto είναι αυτή που ο κάτοχος του Kuga θα χρησιμοποιεί περισσότερο, με τον βενζινοκινητήρα και τον ηλεκτροκινητήρα να λειτουργούν εναλλάξ και αρμονικά, σύμφωνα με τις απαιτήσεις της διαδρομής. Σε κάθε περίπτωση, το σύστημα ανάκτησης ενέργειας μέσω του φρεναρίσματος προσθέτει μερικά πολύτιμα χιλιόμετρα αυτονομίας, ενώ πατώντας το κουμπί «L» επάνω στον περιστροφικό διακόπτη του αυτόματου κιβωτίου CVT, η ανάκτηση γίνεται ακόμα πιο έντονη και μεγαλύτερη, φορτίζοντας ταχύτερα την μπαταρία.\nΣτην πράξη, το υβριδικό σύνολο και τα προγράμματα λειτουργούν ιδανικά, κάνοντας την μετακίνηση εύκολη, χωρίς μάλιστα το… άγχος της φόρτισης, αφού ακόμα και αν δεν έχετε φροντίσει να γεμίσετε τη μπαταρία το προηγούμενο βράδυ, μία από τις παραπάνω επιλογές μπορεί με εύκολο και πρακτικό τρόπο να προσθέσει αρκετά ρεαλιστικά… «ηλεκτρικά» χιλιόμετρα.\nΕμπρός στο δρόμο που χάραξε η Ford!\nΣτο δρόμο, αρχικά δεν εντοπίζεις διαφορά σε σχέση με τις πετρελαιοκίνητες και βενζινοκίνητες εκδοχές του Kuga. Η ποιότητα κύλισης είναι εξαιρετική, ενώ η ανάρτηση παρά τη πιο σφικτή ρύθμιση της έκδοσης ST-Line απορροφά με άνεση την πλειονότητα των κακοτεχνιών που συναντάμε στους ελληνικούς δρόμους. H άνεση και η ποιότητα κύλισης είναι υψηλού επιπέδου. Μάλιστα, με τη χρήση του ηλεκτροκινητήρα διαπιστώνεις την εξαιρετική μόνωση που έχει γίνει στη καμπίνα, προσφέροντας αίσθηση μοντέλου μεγαλύτερης κατηγορίας. Βέβαια, η παρουσία της μπαταρίας στο πάτωμα του Kuga έχει σαν αποτέλεσμα την σημαντική αύξηση του βάρους, το οποίο αγγίζει τα 1.844 κιλά. Για αυτόν ακριβώς το λόγο οι επιδόσεις του δεν βάζουν φωτιά στην άσφαλτο.\nΠαρόλα αυτά επιτρέπουν στον οδηγό να κινηθεί σβέλτα, με το υβριδικό σύνολο να διακρίνεται για την πολύ καλή απόκριση στο γκάζι. Ειδικά όταν πατήσει κανείς τέρμα το πεντάλ της βενζίνης από στάση, το Kuga ξεκινάει εντυπωσιακά για τα πρώτα μέτρα, εκμεταλλευόμενο την άμεσα διαθέσιμη ισχύ του ηλεκτροκινητήρα στις πολύ χαμηλές στροφές. Το αυτόματο κιβώτιο CVT μπορεί να συμβάλλει τα μέγιστα στην αποδοτικότητα του συνόλου, αλλά σίγουρα δεν ενθουσιάζει όσους αναζητούν το κάτι παραπάνω. Πάντως, ο θόρυβος που περνάει στην καμπίνα σε πλήρη επιτάχυνση δεν είναι τόσο έντονος, όσο σε μοντέλα με αντίστοιχο σύστημα μετάδοσης.\nΒέβαια, το αυξημένο βάρος θα περίμενε κανείς πως θα έχει σημαντικό αντίκτυπο και στην οδική του συμπεριφορά. Όμως, η αλήθεια είναι πως και στην Plug-in έκδοση, το Kuga διατηρεί σε μεγάλο βαθμό τα δυναμικά του χαρακτηριστικά. Το σύστημα διεύθυνσης παραμένει από τα κορυφαία στην κατηγορία, τόσο σε επίπεδο αίσθησης, όσο και απόκρισης. Την ίδια ώρα, τα περιθώρια πρόσφυσης παραμένουν εξαιρετικά υψηλά για κατασκευή του είδους. Στις ανοικτές και μέτριες στροφές βρίσκεται στο στοιχείο του, όντας φιλικό και προβλέψιμο, χωρίς να παρεκκλίνει από τις εντολές του οδηγού. Το αυξημένο βάρος θα αποκαλυφθεί μόνο στα πολύ κλειστά κομμάτια, όπου φυσιολογικά θα εμφανίσει τάσεις υποστροφής, οι οποίες παρόλα αυτά είναι εύκολα ελεγχόμενες.\nΜε το νέο Kuga, η Ford πραγματοποιεί επίδειξη τεχνογνωσίας όσον αφορά την εξέλιξη μοντέλων με μικρό οικολογικό αποτύπωμα. Ο εξηλεκτρισμός της γκάμας της αποτελεί ένα μικρό δείγμα για όσα περιμένουμε στο άμεσο μέλλον από τη Ford. H Plug-in έκδοση του Kuga δεν αποτελεί μία θεωρητική πρόταση. Διατηρώντας όλα τα προτερήματα και τα δυναμικά χαρακτηριστικά της νεότερης γενιάς, προσφέρει επιπλέον τον υβριδικό χαρακτήρα που το καθιστά ακόμα πιο αποδοτικό και σύμφωνο με τις προσταγές της σημερινής… «πράσινης» εποχής.\nCATEGORYGOCAR TEST - Ford Kuga Plug-in Hybrid


Γρήγορη, εύκολη και νόστιμη πίτσα με ψωμί Art senses - ιδέες για το σπίτι και τον κήπο\n15.06.2014 Δημοσιεύθηκε από: Art Senses\nΑυτή είναι μια γρήγορη, εύκολη και εύγευστη επιλογή για φέτες ψωμιού. Το γάλα και η κρέμα, χτυπημένα με αυγά, αποδίδουν μια πολύ νόστιμη βάση στην οποία στοιβάζονται τα άλλα προϊόντα. Ο συνδυασμός τους μπορεί να περιοριστεί μόνο από τη φαντασία και την επιθυμία να πειραματιστούν. Σε αντίθεση με το Μια γρήγορη και νόστιμη πίτσα ψωμιού με χυμό ντομάτας, το γάλα και η κρέμα χρησιμοποιούνται εδώ για να ψήσουν τα κομμάτια του ψωμιού, τα οποία δίνουν ένα πολύ απαλό και γοητευτικό άρωμα. Πρόκειται για μια τέλεια επιλογή πρωινού ή δείπνου που μοιάζει με μια πραγματική πίτσα, αλλά εξακολουθεί να φέρει το πνεύμα της καλλιτεχνικής έκφρασης.\nΦέτες ξηρού ψωμιού - για να καλύψετε σφιχτά το ταψί\nΦρέσκο γάλα 50-60 ml\n3-4 ξινή κρέμα\n30 ml φυτικού λίπους\nΨωμί ζαμπόν ή λουκάνικο 100\nΑλάτι, πιπέρι και βασιλικό για γεύση\nΚόψτε το φλοιό κάθε φέτες ψωμιού και τακτοποιήστε τα καλά στο ταψί έτσι ώστε να καλύπτουν την περιοχή του. Χτυπάμε το γάλα, την κρέμα, τα αυγά και το λάδι ή το ελαιόλαδο. Περίοδος - σε αυτήν την περίπτωση 1 πρέζα αλάτι, 2 πρέζα μαύρο πιπέρι και περίπου 1 κουταλάκι του γλυκού. αποξηραμένο βασιλικό. Φυσικά, μπορείτε να αντικαταστήσετε, να προσθέσετε ή να αφαιρέσετε προϊόντα σύμφωνα με τις απόψεις ή τα γούστα σας. Είναι σημαντικό το περιβάλλον ψωμιού να αναμιγνύεται καλά, αλλά χωρίς να μαλακώσει πάρα πολύ. Ρίξτε τις τακτοποιημένες φέτες με το κτυπημένο μείγμα και, αν θέλετε, ψήστε πριν τοποθετήσετε τα άλλα προϊόντα. Τακτοποιήστε τις φέτες ντομάτας, τις λωρίδες ζαμπόν και το τεμαχισμένο ή τριμμένο κίτρινο τυρί σε στρώσεις. Τοποθετήστε σε προθερμασμένο φούρνο στους περίπου 200-220 ° C μέχρι τραγανό. Περιμένετε να κρυώσει, κόψτε και σερβίρετε.\nγρήγορη πίτσα, νόστιμη πίτσα, ιδέα πίτσα, ενδιαφέρουσα πίτσα, γάλα και κρέμα γάλακτος, πίτσα υποκαταστήματος, ψωμί πίτσα, ντομάτα πίτσα, πίτσα με λουκάνικα, πίτσα με γάλα, ζαμπόν πίτσα, πίτσα με κρέμα γάλακτος, συνταγή πίτσας, συνταγές, διακόσμηση πίτσας, ιδέες για το σπίτι, εσωτερική διακόσμηση, έπιπλα, εσωτερικές ιδέες, ιδέες σχεδίασης, σύγχρονο σπίτι, διακόσμηση ιδεών, καλλιτεχνικές ιδέες\nΚομμάτια "χριστουγεννιάτικο αστέρι" από ζύμη και λουκάνικο\nΥπάρχουν πολλοί τρόποι για να προετοιμάσετε ζυμαρικά σε μορφή αστεριών, αλλά εδώ θα σας προσφέρουμε ...\nΘεαματικό κέικ με κρέμα βουτύρου και μαρμελάδα\nΜια εύκολη συνταγή για ένα εντυπωσιακό κέικ με κρέμα βουτύρου και μαρμελάδα. Για την κρέμα βουτύρου: 1 κουταλάκι του γλυκού ...\nΓεμιστό "χοιρίδιο" ζύμης\nΣας παρουσιάζουμε μια διασκεδαστική ιδέα για τη συμπλήρωση της ζύμης που μπορεί να αγοραστεί έτοιμη ...\nΤα ψημένα προϊόντα μπορούν να κατασκευαστούν από μια ποικιλία αλεύρων, οποιαδήποτε ...\nΓλυκό καλάθι με ζύμη\nΑυτή είναι μια ελκυστική ιδέα για τη δημιουργία ενός γλυκού καλαθιού ζύμης, καθώς και κουλούρια, ...


Ποιός ήταν ο Ραούφ Ντενκτάς... - Flashnews.gr\nΠοιός ήταν ο Ραούφ Ντενκτάς...\nΤην Τρίτη θα γίνει στο κατεχόμενο τμήμα της Λευκωσίας η κηδεία του πρώην ηγέτη των Τουρκοκυπρίων Ραούφ Ντενκτάς, ο οποίος απεβίωσε σε νοσοκομείο την Παρασκευή βράδυ.\nΟ γιος του Ντενκτάς, Σερντάρ, είπε ότι η λύπη τους είναι μεγάλη και υποσχέθηκε ότι θα ακολουθήσει τα λόγια του πατέρα του, ο οποίος, όπως είπε, δημιούργησε το «κράτος» και εργάστηκε για να το κάνει δυνατό και να έχει ισχυρούς δεσμούς με τους «αδελφούς του στην Ανατολία». Ο Ραούφ Ντενκτάς υπήρξε ο μακροβιότερος τουρκοκύπριος ηγέτης. Γεννήθηκε στην Πάφο το 1924. Αποφοίτησε από την Αγγλική Σχολή Λευκωσίας και το 1944, μετέβη στο Λονδίνο, όπου σπούδασε Νομικά στο Lincoln's Inn με υποτροφία του Βρετανικού Συμβουλίου.\nΤον Οκτώβριο του 1967, ο Ντενκτάς επεχείρησε για δεύτερη φορά να εισέλθει παράνομα στην Κύπρο. Λόγω όμως των άσχημων καιρικών συνθηκών, το ψαροκάικο που τον μετέφερε αναγκάστηκε να τον αποβιβάσει σε ακτή της Καρπασίας, αντί στη Λάρνακα. Συνελήφθη και παραδόθηκε στην Εθνική Φρουρά. Η κυπριακή κυβέρνηση αποφάσισε να τον αφήσει ελεύθερο και η πράξη αυτή «καλής θέλησης» των Ε/κ ήταν μια από διάφορες ενέργειες στο πλαίσιο της επαναπροσέγγισης που οδήγησαν στην έναρξη των συνομιλιών με την τουρκοκυπριακή πλευρά τον Απρίλιο του 1968. Ο Ντενκτάς, επέστρεψε, τότε, νομίμως στην Κύπρο και ορίστηκε εκπρόσωπος των Τουρκοκυπρίων.\nΚυριακή, 15 Ιανουαρίου 2012, 09:39


Στου Κιφαλόβρυσου τς Σ'νίστας έβγινι νια βουλά ένα στ'χειό, κ'έσκουζι άμα έσκουζι, ρχόντανι αρρώστγις'ς του χουργιό. Κανιά βουλά του Σινιστιάν'κου του στ'χειό έβγινι κάτ'ς του πουτάμ κι τσακούνιταν μι του Κλιπαίτκου κι πότι νίκαι του Σίν'στιάν'κου κι πότι του Κλιαπαίτκου. Σινίστα και Κλεπά είναι όμορα χωρία της Ναυπακτίας συνορεύοντα εις τον μεταξύ αυτών ρέοντα Εύηνον. Την ανωτέρω παράδοσιν ήκουσα εν Σινίστα και κατέγραψα αυτολεξεί.\nΙκεί π’ κοιμάτι του πιδάκ’ του μικρό, άμα είνε ασαράντγον, αλλότι του γλέπς κι γιλάει κι άλλοτι κλαίει. Τότι π’ γιλάει τ’ λέει η Μοίρα: έρχιτ’ η μάννα σ’! Τότι π’ κλαίει, τ’ λέει πως θα πιθάν’ η μάννα τ’. Η μοίρα είνι, γλέπς, π’ τα κανουνίζ’ ούλα κι ό,τ’ γράψη σε τρεις μέρις, κείνον θα πιράσ’ ου άνθρουπους σ’ ούλ’ τ’ ζουή τ’.\nΟ αρχαίον αστερισμός Άρκτος λέγεται Κλέφτες. Είναι έφτα. Στη μέση απ' τους έφτα είναι ένας κλέφτης πόλει το σκλάβο στην αμασκάλη (αστεράκι που μόλις διακρίνεται). Οι δυό είναι καρτέρι μπρόστα που καρτέρούν να πάρουν το σκλάβο. Κι έτσι λένε πώς ήταν κλέφτες και γίνηκαν αστέρια.\nΠερνούσε τη ν'υχτα απόξω από την πόρτα του εκκλησιδίου της Αγίας Παρασκευής στη Δερβέκηστα. Άλλοι σύντροφοι που περνούσαν απόξω παρακάτου του είπαν να καλησπερίση τους πεθαμένους. Αυτός είπε “Καλησπέρα, πιθαμένοι. Μέσα στην εκκλησία ήταν τρείς διακουνιαραίοι και είπαν : Καλησπέρα, καλησπέρα, καλησπέρα. Ο άνθρωπος έμεινε πήγε σπίτι του, αρρώστησε και πέθανε.\nΝια βουλά ήταν βασίλειου ‘ς τουν Τράφου, κι αυτού κατοίκαϊ ναι βασίλ’σσα. Απού πέρα ΄ς τα Μακρυνεία ήταν ένα βασ’΄’οπλου κι τν ιρουτεύκι αυτή τ βασίλ’σσα να τμ πάρ’ (1). Τουν ήθιλι κι αυτήν κι τουμ πήρι, αλλά ήθιλι να κατοικέψνι ‘ς τουν Τράφου, αλλά του βασ’λόπλου ήθιλι ‘ς την Μακρυνεία. Λοιπόν δεν τα σιαξαν(2) κι κήρυξαν τουμ πόλιμου. Κι σκουτώθκι η βασίλ’σσα κι θάφκι δυο αδρασκιλ’σιες μακρυά π του πέλαου. Αυτήν ήτανι πού ουραία. Κι’ αυτήν τα βασίλ’σσα τν έλιγαν Μαντάνασσα. Μαντάνασσα είναι μικρός συνοικισμός εν Τριχωνία, τον οποίον συναντά επί της αμαξιτού οδού ο ερχόμενος εξ Αγρινίου εις το Κεφαλόβρυσον και παρά τας όχθας της Τριχωνίδος λίμνης, ήτις χωρίζει την Τριχωνίαν από της απ’ αντίκρυ Μακρυνείας, δήμου της επαρχίας Μεσολογγίου. Ντράφος είναι τοπωνυμία ολίγον άπω της Μαντάνασσας και προς το Κεφαλόβρυσον, παρά τας όχθας αμέσως της Τριχωνίδος, όπου και προς το Κεφαλόβρυσον, παρά τας όχθας αμέσως της Τριχωνίδος, όπου και οχυρώματα τινα αρχαία σώζονται, υπερασπίζοντα βεβαίως την από της πεδινής Αιτωλίας εις τον αρχαίον Θέρμον άγουσαν. [να τμ πάρ= Την ερωτευτή, να την πάρη, να την νυμφευθή, δεν τα σιαξαν= δεν συνεφώνησαν]\nΛέγανε πως ο Άι Αντώνης έμπασε το διάβολο μέσα στο μπρίκι και τον έσκασε. Ο διάβολος ήταν υπηρέτης τ’ Άι Αντώνη κι εκτελούσε τις διαταγές του. Στη λειτουργία ήταν πάντα μαζί του. Όταν ο Άι Αντώνης έβγανε τ’ Άγια, ο διάβολος πήγαινε κοντά. Κάποτε όμως εκεί που γύριζαν τ’ Άγια, με πονηριά έφευγε κι έβγαινε έξω από την εκκλησία. Έφυγε έτσι κρυφά μια δυο… πέντε φορές. Ο Άι Αντώνης τον έπιασε κάποτε από το χέρι και του είπε : κάτσε εδώ. Δεν ήθελε να μείνη. Τον έμπασε τότε μέσα σ’ ένα μπρίκι, τον έστησε κάτω και γύρισε τ’ Άγια πάνω από το κεφάλι του. Έσκασε ο διάβολος από το κακό του.\nΚλαίει ο βρυκόλακας σα σκόπλου μι του γάλα''(Δηλαδή πιστεύεται ότι ο βρουκόλακας προχωρεί κυλιόμενος(ουχι περιπατών)ως έν ασκί πλήρες γάλακτος. Κατ'εξήγησεν του ιδίου συλλογέτης]\nΜνια φουρά ου πάϊγκας κ η θερμασιά ανταμώθηκαν κι έβαλαν κλήρον που να κατοικήσ’ ον ένας και που ον άλλους. Ου κλήρους έπισι να κατοικήσ’ ου πάϊγκας ‘ς του σπίτ του πλούσιου κ η θερμασιά ‘ς του σπίτ του φτουχού. Στου σπίτι του πλούσιου δέμ. Πιρνούσι καλά ου πάϊγκας. Έφκειανι τηγ παϊγκουφουλιά τ ς τις αγκουνές, αλλά μόλις τν έφκειανι πάϊνι η δούλα κι τηγ γκρέμιζι. Δε μπουρούσι να κάμη κουρουνιά. Κ’ η θερμασιά τα ίδια ‘ς του σπίτ τ φτουχού πάθινι. Ου φτουχός πάηνι τς δουλειές του ιδώ κ ικεί κι δε μπορούσι να καθίσ’ απάνου του να δώκ’ την αστένειά τς. Μνια μέρα ανταμώθκαν πάλι κ οι δυο κ είπαν τα βάσανά τς. Τότι απουφάσισαν ν’ αλλάξουν κατοικία. Η θερμασιά να πάη ς του πλουσίου του σπίτ κι ου πάϊγκας ς του σπίτ του φτουχού. Τότι πιράσανι καλά. [πάϊγκας= αράχνη, θερμασιά= σέρσιγκας= το μελισσοειδές κεντροφόρον έντομον, κουρουνιά= μόνιμον κατοικίαν].\nΛουκόπουλος, Δημήτριος (349)\nΠετρόπουλος, Δημήτριος (25)Place recordedΑιτωλία (265)Καππαδοκία, Φάρασα (25)Αιτωλία, Άγραφα (18)Αιτωλία, Αμβρακιά (14)Μακεδονία (6)Μακεδονία, Γρεβενά, Κηπουριό (5)Μακεδονία, Γρεβενά, Μαγέρη (4)Μακεδονία, Γρεβενά, Βέντζια (2)Μακεδονία, Γρεβενά, Μαυραναίοι (2)Μακεδονία, Γρεβενά, Ραδοσίνιστα (2)... View MoreTime recorded1940 - 1949 (49)1920 - 1929 (175)1910 - 1919 (88)1902 - 1909 (4)


Ελπίδες για καλύτερα φάρμακα «κρύβει» το DNA του κεστοειδούς σκώληκος ~ Obelix's blog\nΕλπίδες για καλύτερα φάρμακα «κρύβει» το DNA του κεστοειδούς σκώληκος\n3/19/2013 11:00:00 π.μ. obelix Σχολιαστε\nΑποκωδικοιήθηκε το γονιδίωμα της «ταινίας»\nAπό την αποκωδικοποίηση του DNA του κεστοειδούς σκώληκος δεν θα επωφεληθούν μόνον οι άνθρωποι αλλά και τα ζώα\nΤην ανάγνωση του γονιδιώματος του κεστοειδούς σκώληκος (η αλλιώς «ταινία») του εντέρου ανακοίνωσε διεθνής επιστημονική ομάδα, δημιουργώντας αισιοδοξία για αποτελεσματικότερα φάρμακα στο εγγύς μέλλον.\nΣύμφωνα με το Nature, από την αποκωδικοποίηση του DNA του κεστοειδούς σκώληκος δεν θα επωφεληθούν μόνον οι άνθρωποι αλλά και τα ζώα, καθώς το βακτήριο προκαλεί ζημιές περίπου 2 δισεκατομμυρίων δολαρίων παγκοσμίως κάθε χρόνο, στην κτηνοτροφία.\nΟι ερευνητές, με επικεφαλής τον Δρ Μάθιου Μπέριμαν του Ινστιτούτου Wellcome Trust Sanger, εκτιμούν πως ορισμένα ήδη υπάρχοντα φάρμακα για άλλες παθήσεις (ιούς, καρκίνους, νευρικό σύστημα κ.α.) μπορούν πιθανώς να αξιοποιηθούν και εναντίον του κεστοειδούς σκώληκος.\nΟ κεστοειδής σκώληξ ευθύνεται για την εξάπλωση αρκετών επικίνδυνων ασθενειών όπως η εχινοκοκκίαση, κυρίως στις τροπικές χώρες. Τα ενήλικα παράσιτα μπορούν να επιβιώσουν στο έντερο, αλλά οι προνύμφες μπορούν να εξαπλωθούν στο σώμα, ωσότου τελικά προκαλέσουν σοβαρές παθήσεις ή και θάνατο σε μερικές περιπτώσεις.\nΟι κύστες που δημιουργεί ο κεστοειδής σκώληξ, εξαπλώνονται στα όργανα και τους ιστούς του σώματος, πυροδοτώντας διάφορες επιπλοκές, όπως τύφλωση και επιληψία.\nΟι λοιμώξεις που προκαλεί το εντερικό βακτήριο, σύμφωνα με τους επιστήμονες, «είναι διάχυτες ανά τον κόσμο και οι καταστροφικές επιπτώσεις τους είναι συγκρίσιμες με αυτές της σκλήρυνσης κατά πλάκας και του κακοήθους μελανώματος».\nΠαρόλο που είναι από τα πρώτα παράσιτα, τα οποία μελετήθηκαν από τους ανθρώπους, η αποτελεσματική θεραπεία του έχει αποδειχτεί πολύ δύσκολη υπόθεση. Οι κύστες αντιμετωπίζονται με χημειοθεραπεία ή χειρουργική επέμβαση, όμως δεν αποφεύγονται οι παρενέργειες, γι' αυτό προκύπτει η ανάγκη νέου τύπου φαρμακευτικών αγωγών.\nΑναλύοντας αυτήν τη φορά το DNA του κεστοειδούς σκώληκος, οι επιστήμονες ευελπιστούν ότι πλέον ανακάλυψαν γενετικούς «αδύναμους κρίκους», τους οποίους μπορούν να εκμεταλλευτούν μέσω φαρμάκων, που θα επιφέρουν απενεργοποίηση συγκεκριμένων γονιδίων και πρωτεϊνών του. Για να γίνει όμως αυτό, θα απαιτηθούν νέες έρευνες και κλινικές δοκιμές τα επόμενα χρόνια.


ΠΑΜΕ: ΕΡΓΑΤΙΚΗ ΠΡΩΤΟΜΑΓΙΑ 2020 – Nα μην πληρώσει ξανά ο λαός, το μήνυμα από το Σύνταγμα (VIDEO – ΦΩΤΟ) – ΑΞΙΖΕΙ ΣΥΝΆΔΕΛΦΟΙ ΝΑ ΔΕΙΤΕ ΠΩΣ ΟΡΓΑΝΩΝΕΤΑΙ Ο ΑΓΩΝΑΣ ΣΕ ΟΛΕΣ ΤΙΣ ΣΥΝΘΗΚΕΣ! – Ομιλίες στη χθεσινή συγκέντρωση – Σύλλογος Πρωτοβάθμιας εκπαίδευσής Λέσβου\nPosted on 2 Μαΐου, 2020 by Μακροθανάσης Δημήτρης Δεν υπάρχουν Σχόλια\nΒίντεο από την Πρωτομαγιά 2020, στην Αθήνα!\nΔήλωση Κουτσούμπα στο Σύνταγμα: https://www.902.gr/eidisi/politiki/223258/d-koytsoympas-sto-erotima-sosialismos-i-varvarotita-emeis-apantame\nΠανοραμική Θεσ/νίκης: https://www.902.gr/eidisi/ergatiki-taxi/223290/panoramika-plana-me-drone-apo-ti-symvoliki-protomagiatiki-sygkentrosi\nΔιαβάστε τις ομιλίες για το νόημα της φετινής Πρωτομαγιάς Σιώρα και Μιλτιάδη\nΣυναγωνιστές στον αγώνα για να σταματήσει η εκμετάλλευση ανθρώπου από άνθρωπο.\nΕνώνουμε τη φωνή μας με τους εργαζόμενους στην υγεία, στα super market, στα εργοστάσια, στις οικοδομές, στις ταχυμεταφορές, σε όλους τους χώρους δουλειάς. Στέλνουμε μήνυμα ελπίδας στους ασθενείς, στις ευάλωτες ομάδες, στην 3η ηλικία.\nΣ΄αυτές τις δύσκολες συνθήκες που ζούμε τώρα, έχουμε ιερή υποχρέωση να τιμάμε τους νεκρούς του Σικάγου, της πρώτης πρωτομαγιάς του 1924, το Μάη του 36, τους 200 της Καισαριανής και τα χιλιάδες θύματα της εργατικής τάξης διαχρονικά. Στεκόμαστε με ευλάβεια σε όλους τους νεκρούς της πανδημίας, σε όλον τον κόσμο και με θαυμασμό στους ηρωικούς γιατρούς και νοσηλευτές που έχασαν τη ζωή τους παλεύοντας ενάντια στην πανδημία και ταυτόχρονα ενάντια στα καθημαγμένα συστήματα υγείας ακόμα και των πιο «αναπτυγμένων» καπιταλιστικών χωρών. Όμως «τώρα ήρθε η ώρα για μάχη και για ζωή». Έχουμε ΔΙΠΛΟ αγώνα.\nΝα μείνουμε γεροί παλεύοντας για ένα αποκλειστικά δημόσιο δωρεάν σύστημα υγείας, το μόνο ικανό να αντιμετωπίσει κάθε πανδημία. Να εμποδίσουμε αντιλαϊκά μέτρα που η Ε.Ε. το Κεφάλαιο και οι αστικές δυνάμεις σχεδιάζουν εκμεταλλευόμενοι στο έπακρο την πανδημία.\nΣήμερα χιλιάδες υγειονομικοί όλων των κλάδων εφημερεύουν, σε δύσκολες συνθήκες και σώζουν ζωές. Οι ανάγκες χωρίς πανδημία είναι για 30.000 σε κανονικές συνθήκες και προσλαμβάνονται μόνο 3.500 όλοι με ελαστικές σχέσεις εργασίας.\nΟΥΤΕ ΕΝΑΣ ΜΟΝΙΜΟΣ! Συνεχίζεται δηλαδή η τακτική και της προηγούμενης κυβέρνησης. Ό,τι έχει επιτευχθεί μέχρι τώρα για την πανδημία το πέτυχε ο λαός εφαρμόζοντας επιστημονικές οδηγίες, το πέτυχαν και οι μαχόμενοι υγειονομικοί που ρίχτηκαν με αυτοθυσία στη μάχη. Στα τμήματα επειγόντως, στις κλινικές, στις ΜΕΘ, στα εργαστήρια.\nΔΕΝ ΤΟ ΠΕΤΥΧΕΗ ΤΡΑΓΙΚΗ ΥΠΟΧΡΗΜΑΤΟΔΟΤΗΣΗ ΤΗΣ ΥΓΕΙΑΣ.\nΔεν το πέτυχαν οι πολυεθνικές του φαρμάκου, του ιατρικού εξοπλισμού και των μέτρων προστασίας της υγείας. Αυτοί έχουν αδυσώπητο πόλεμο, ποιος θα πάρει τα ηνία για το εμβόλιο και τα νέα φάρμακα, αυτοί κάνουν εμπάργκο εξαγωγή σε αναπνευστήρες για να τις πουλήσουν σε δυσβάσταχτες τιμές, αυτοί ΣΚΟΤΩΝΟΥΝ.\nΔεν το πέτυχαν οι πολυδιαφημιζόμενοι όμιλοι με τις διάφορες «δωρεές» τους, εξασφάλισαν με τις Π.Ν.Π. τεράστια κέρδη.\nΑς μη κομπορρημονούν οι διάφοροι κυβερνητικοί και κρατικοί παράγοντες, ότι δήθεν είναι οι σωτήρες μας. Ούτε κάποιοι από την αντιπολίτευση, που ψήφισαν και εφάρμοσαν με αδίστακτο τρόπο μνημόνια, που τολμούν να αυτοπροβάλλονται ως «αγωνιστές» δήθεν αντιμάχονται τα αντιλαϊκά μέτρα. Όλοι οι παραπάνω, έχουν βρει τον καλύτερο σύμμαχο που είναι η πλειοψηφία της Γ.Σ.Ε.Ε. που έχει προδώσει τα ιερά και όσια της εργατικής τάξης. Ούτε για τα μάτια μια αγωνιστική κινητοποίηση. Τίποτα!\nΜίλησαν οι νοσοκομειακοί γιατροί για επίταξη ιδιωτικών δομών και άλλοι έβγαλαν σπυράκια, άλλοι ειρωνεύτηκαν, όμως οι πιο ξύπνοι οι κλινικάρχες ‘έσπευσαν να διαθέσουν κλίνες ΜΕΘ με το αζημίωτο βέβαια! Την ώρα που οι αλυσίδες διαγνωστικών κέντρων κερδοσκοπούν ασύστολα με την εξέταση ανίχνευσης του test, Κυβέρνηση και ΕΟΠΥΥ σφύριζαν αδιάφορα.\nΤην ίδια στιγμή που ο πόνος των ασθενών, έσμιγε με την υπερκόπωση των νοσηλευτών, κάποιοι, εντελώς υποκριτικά έβγαλαν τον κόσμος στα μπαλκόνια να χειροκροτά. Πως και δεν χειροκρότησαν τους δεκάδες χιλιάδες άνεργους που έχασαν σε μια βραδιά τη δουλειά τους, στο βωμό της κερδοφορίας του κεφαλαίου.\nΠως και δεν χειροκρότησαν τους υπαλλήλους των super market και τους ντελιβεράδες; Γι΄αυτούς επεφύλαξαν άλλο δώρο! Διεύρυνση ωραρίου, δουλειά 12ώρη! Ίσως και περισσότερο.\nΗ επιστήμη και η τεχνολογία έχει προχωρήσει τόσο που επιτρέπει την αντιμετώπιση μιας πανδημίας. Οι επιδημίες και οι πανδημίες επαναλαμβάνονται. Το ζούμε και τον 20ο και στον 21ο αιώνα. Το κρίσιμο ερώτημα είναι τι μέτρα παίρνει το κάθε κράτος να μειώσει τις επιπτώσεις τι βασικό επίπεδο υγείας έχει σε ομαλές συνθήκες, ώστε να δίνει ασφάλεια στον πληθυσμό, όταν βρεθεί σε δύσκολες συνθήκες, φυσικών καταστροφών ή επιδημίας.\nΑν δεν έχεις χρήμα πεθαίνεις. Χιλιάδες περιστατικά που διαβάζουμε κάθε μέρα, στις ΗΠΑ, στην Ευρώπη. Έμειναν κυριολεκτικά αβοήθητοι μυριάδες συνανθρώπων μας, θύματα του αιμοβόρου τέρατος που λέγεται καπιταλισμός. Γιατί αυτός είναι ο πραγματικός ιός!\nΠήραν μηδέν όμως και σε επίπεδο αλληλεγγύης! Κατέρρευσε σαν χάρτινος πύργος το αφήγημα ΝΔ, ΣΥΡΙΖΑ, ΚΙΝΑΛ κλπ περί ΕΕ της φιλίας, της ισοτιμίας, της αλληλεγγύης. Ευτυχώς υπάρχουν ολόφωτοι φάροι όπως αυτός της Κούβας, του νησιού της επανάστασης που διδάσκουν και ιατρική επιστήμη και έρευνα και αλληλεγγύη.\nΑυτά που διεκδικούμε ΤΩΡΑ, τα έχει ανάγκη ο λαός τώρα! Κάποιοι που έχουν λουφάξει στα λαγούμια τους και έχουν πιάσει στασίδι στις τηλεοράσεις και στα Μ.Η.Δικτύωσης σκέφτονται ότι θα λογαριαστούν μετά. Ανύπαρκτοι στο κίνημα. Τώρα είναι το πρόβλημα της υγείας και των αντιλαϊκών μέτρων, τώρα πρέπει να προτάξουμε τα στήθη μας. Και το κάναμε. Και στις 7 Απρίλη, παρά την αστυνομοκρατία και κάθε μέρα, και στις 28 Απρίλη. ΚΑΙ ΣΗΜΕΡΑ!\nΤην ελπίδα τη γεννά η οργανωμένη πάλη για το πιο απλό πρόβλημα στο πιο σύνθετο με μόνιμο στόχο μια άλλη κοινωνία που θα μας επιτρέπει να χαιρόμαστε τη ζωή μας, να μην είναι η δουλειά δουλεία, να υπάρχει δουλειά, να είμαστε υγιείς, να αντέχουμε στις επιδημίες, να υπάρχει σπίτι, και κυρίως να έχουμε τη δυνατότητα να ονειρευόμαστε, να είμαστε αλληλέγγυοι, με δύο λόγια να ζούμε ανθρώπινα.\nΑυτό μας δίδαξαν και χιλιάδες νεκροί της πρωτομαγιάς, αυτό μα δίδαξαν ο Πέτρος Κόκκαλης, ο Γρηγόρης Λαμπράκης, ο Τσε Γκεβάρα. Αυτό μας δίδαξαν οι νεκροί υγειονομικοί της πανδημίας.\nΝα παρθούν πίσω όλες οι πράξεις Ν.Π. και οι αντεργατικές διατάξεις.\nΆμεσα χρηματοδότηση κρατική, του Δημοσίου Συστήματος Υγείας με προσλήψεις μόνιμου προσωπικού όλων των κλάδων. Κάλυψη όλων των αναγκών σε ΜΕΘ και Π.Φ.Υ.\nΟ δρόμος μας είναι με τους λαούς που αγωνίζονται με φάρο τις εργατικές εξεγέρσεις και επαναστάσεις, τους χιλιάδες νεκρούς που άφησαν σαν ιερή παρακαταθήκη το δίκιο της εργατικής τάξης.\nΣυναδέλφισσες – φοι, συναγωνιστές–στριες,\nΨηλά τις σημαίες! Στο όνομα των νεκρών της τάξης μας στέλνουμε στους εργαζόμενους σε κάθε γωνίας του κόσμου μήνυμα αντίστασης και αλληλεγγύης. Σήμερα τιμάμε τους νεκρούς της τάξης μας, που με αίμα, θυσίες και την ίδια τη ζωή τους, διαπαιδαγώγησαν και διαπαιδαγωγούν ολόκληρες γενιές. Η 1η Μάη δεν είναι εθιμοτυπική απεργία, αλλά μέρα που αναδεικνύεται η ταξική πάλη ως το αναγκαίο και αναντικατάστατο στοιχείο της προοδευτικής εξέλιξης της κοινωνίας. Με ταξικούς αγώνες τιμάμε τους νεκρούς εργάτες της τάξης μας, συνεχίζουμε τις αγωνιστικές παραδόσεις του κινήματός μας, το δρόμο από το Σικάγο ως την Πρωτομαγιά του ’36 στη Θεσσαλονίκη, τη αιματοβαμμένη Πρωτομαγιά της ηρωικής Καισαριανής. Τιμάμε τους χιλιάδες νεκρούς εργάτες που έπεσαν στην ανειρήνευτη πάλη με τους εκμεταλλευτές μας και συνεχίζουμε να μένουμε δυνατοί στον αγώνα ενάντια στην ΕΕ, τις κυβερνήσεις και συνολικά απέναντι στο σάπιο εκμεταλλευτικό σύστημα.\nΑποδίδουμε παράλληλα φόρο τιμής στα χιλιάδες θύματα της εργατικής τάξης, στη χώρα μας, αλλά και σε όλο τον κόσμο, που βρέθηκαν εκτεθειμένα στην πανδημία του κορονοϊού για τα κέρδη των λίγων.\nΧαιρετίζουμε σήμερα τους χιλιάδες εργαζόμενους, ανέργους, αυτοαπασχολούμενους, αγρότες, νέους και νέες που βρίσκονται στο σπίτι τους, ενώ θα ήθελαν να βρίσκονται εδώ μαζί μας, να διαδηλώνουμε μαζικά όπως κάθε χρόνο από άκρη σε άκρη σε όλη την Ελλάδα, τιμώντας την παγκόσμια μέρα αγώνα της εργατικής τάξης. Από αυτό το βήμα και από τη συμβολική διαδήλωσης στην Αθήνα, λέμε ένα πράγμα: Οι συμβολικές κινητοποιήσεις σήμερα έχουν πολύ ουσιαστικό περιεχόμενο, είναι κάλεσμα για άμεση πάλη και αγώνες ώστε να μην πληρώσουμε ξανά τα βάρη μιας κρίσης που οι κυβερνήσεις και οι επιχειρηματικοί όμιλοι προετοιμάζουν να μεταφέρουν στις πλάτες μας.\nΓια τους επιχειρηματίες η πανδημία έχει μετατραπεί σε ευκαιρία καταπάτησης των εργατικών δικαιωμάτων. Οι 2 πρώτοι τόμοι της μαύρης Βίβλου της εργοδοσίας που εξέδωσε το ΠΑΜΕ αλλά και οι ανομολόγητες ως τώρα επιθέσεις σε εργατικά δικαιώματα σε κάθε χώρο δουλειάς, είναι τα προεόρτια για όσα προετοιμάζουν. Η επίθεση που ποτέ δεν κόπασε από τον ανοιχτό ταξικό πόλεμο των προηγούμενων ετών, θα ενταθεί με τη νέα καπιταλιστική κρίση που φέρνει η νέα πανδημία. Το σλόγκαν «πρώτα η ανθρωπινή ζωή» που πολυφορέθηκε αυτές τις μέρες θα συνοδευτεί με νέα επώδυνα μέτρα αν δε βάλουμε εμείς φρένο με τους αγώνες μας, αν δεν τους σταματήσουμε. Θα κάνουν τη νύχτα-μέρα για να επανακτήσουν τα κέρδη τους με τη μεγαλύτερη δυνατή εκμετάλλευση.\nΩς εργαζόμενος στα super market να μεταφέρω τους χαιρετισμούς των χιλιάδων εργατοϋπαλλήλων στις εφοδιαστικές αλυσίδες, που σήκωσαν στις πλάτες τους ένα δυσανάλογο με τις δυνάμεις τους βάρος και κατάφεραν να το φέρουν εις πέρας αποδεικνύοντας για ακόμη μία φορά ποιοι είναι αυτοί που ανοίγουν και δουλεύουν τα καταστήματα. Αυτοί που δύο μήνες τώρα με αυταπάρνηση ξεπερνώντας τα φυσικά όρια της σωματικής αντοχής έδωσαν και δίνουν τον δικό τους αγώνα για να μην λείψει τίποτε από το λαϊκό σπίτι.\nΔεν δεχθήκαμε τον χαρακτηρισμό του “ήρωα” γιατί δεν τον επιδιώξαμε. Ως τάξη έχουμε θέσει πολύ ψηλά τον πήχη για να αποκαλέσουμε κάποιον ως ήρωα. Παρ’ όλα αυτά στην ιστορία του εργατικού κινήματος χιλιάδες είναι αυτοί που έφτασαν και ξεπέρασαν αυτό το όριο και είναι αυτοί που τιμάμε σήμερα ακολουθώντας το παράδειγμά τους. Οι άνθρωποι των επιχειρηματικών ομίλων όμως μοιράζουν απλόχερα τον τίτλο του ήρωα για να ξεγελάσουν, για να λειάνουν γωνίες, για να κάνουν στην τελική τη δουλειά τους και όταν σβήσουν τα φώτα της δημοσιότητας και επιτευχθεί ο σκοπός τους, αυτός ο ήρωας έρχεται αντιμέτωπος με τα προβλήματα της καθημερινότητας που του έχουν φορτώσει και μετατρέπεται γρήγορα σε έναν ήρωα με παντόφλες που πρέπει να πουλήσει το ξίφος του για να μπορέσει να πληρώσει τους λογαριασμούς του.\nΣήμερα φαίνεται ακόμα πιο καθαρά στα μάτια περισσότερων ανθρώπων ο πραγματικός-ζωτικός ρόλος που έχουν οι εργαζόμενοι ως παραγωγοί του πλούτου σε σχέση με τον παρασιτισμό των εκμεταλλευτών μας. Το σύνθημα «χωρίς εσένα γρανάζι δεν γυρνά, εργάτη μπορείς χωρίς αφεντικά», έγινε πιο κατανοητό σε αυτιά που ως και σήμερα το αντιμετώπιζαν με επιφύλαξη ή σκωπτικά.\nΟι μέρες της πανδημίας και ο σύγχρονος-πραγματικός ηρωισμός ανέδειξε το πραγματικό ανάστημα των εργαζομένων που βρίσκονται στα εργοστάσια, στις σκαλωσιές, στα λιμάνια, στις αποθήκες, στα κλαρκ, στην καθαριότητα, στα φορτηγά, στα γραφεία, στα ράφια και στα ταμεία. Ανέδειξε, από τη μία, τη χρησιμότητα των χιλιάδων εργαζομένων που παράγουν τον πλούτο της κοινωνίας και από την άλλη την παρασιτική εμφάνιση που έχουν όλοι αυτοί που υποτίθεται κρατούν τις τύχες του πλανήτη στα χέρια τους. Όλοι αυτοί είναι αέρας κοπανιστός χωρίς τους εργάτες.\nΚαπιταλιστική ανάπτυξη και ευημερία για το λαό δε συμβαδίζουν. Ο λαός μας έχει αποκτήσει μεγάλη πείρα από την πρόσφατη κρίση. Το σύστημα της εκμετάλλευσης δεν εξανθρωπίζεται. Μόνο όσοι έχουν συμφέρον υπερασπίζονται ένα τέτοιο σάπιο σύστημα. Οι επιχειρηματικοί όμιλοι, το πολιτικό προσωπικό και μέσα σε αυτούς η συνδικαλιστική ελίτ, οι εργατοπατέρες της ΓΣΕΕ, που σε συνθήκες πανδημίας ο πρόεδρος της ειρωνεύτηκε τους αγώνες των εργαζομένων για τα μέτρα προστασίας. Μας χαρακτήρισε «έξυπνους και δήθεν ταξικούς» που βγήκαμε μπροστά στους χώρους δουλειάς για να απαιτήσουμε από τους εργοδότες μέσα και μέτρα προστασίας, που δε βάλαμε νερό στο κρασί για κάθε εργοδοτική αυθαιρεσία. Ο ρόλος τους είναι φανερός πλέον σε κάθε εργάτη. Απαξιωμένοι και προστατευμένοι από ΜΑΤ, ξεπληρώνουν ένα-ένα τα γραμμάτια στην κυβέρνηση και στον ΣΕΒ.\nΣυνάδελφοι, η πανδημία κάνει τα αιτήματα της φετινής πρωτομαγιάς πιο επίκαιρα από ποτέ επιβεβαιώνοντας την ρευστότητα των κατακτήσεών μας μέσα σε αυτό το βάρβαρο σύστημα. Μας έδειξε τι ταξικό πρόσημο παίρνει η υγεία, η παιδεία και οι φορείς του κράτους όταν το σύστημα νιώσει ότι απειλείται. Με λίγα λόγια η πανδημία έκανε ακόμη πιο ορατό τον πραγματικό εχθρό μας, το σύστημα της εκμετάλλευσης, τον καπιταλισμό.\nΗ εργατική τάξη σήμερα στέλνει ηχηρό μήνυμα σε αυτούς που μπέρδεψαν την μάσκα με το φίμωτρο πως δε θα σιωπήσει, δε θα συμβιβαστεί. Πως απέναντι στη βαρβαρότητα του καπιταλισμού που δε μπορεί να προστατεύσει τους λαούς σε συνθήκες πανδημίας, που με τους ιμπεριαλιστικούς πολέμους και τις επεμβάσεις δημιουργεί προσφυγιά, φτώχεια, εξαθλίωση, που στις συνθήκες της ειρήνης με το πιστόλι στον κρόταφο, θυσιάζει τους εργαζόμενους μπροστά στο θεό του κέρδους, υπάρχει ο δρόμος της σύγκρουσης με όλους αυτούς που λειτουργούν ως τροχοπέδη στην πρόοδο της κοινωνίας.\nΣυνάδελφοι, αν δικαιούμαστε εμείς οι εργαζόμενοι στα s/m έστω και ελάχιστα τον τίτλο του ήρωα, δεν είναι γιατί βρεθήκαμε μπροστά λόγω του αντικειμένου της εργασίας μας αλλά γιατί αποτελούμε κομμάτι αυτής της τάξης που κάνει τον κόσμο να γυρνά. Της εργατικής τάξης που γυρνά το γρανάζι της προόδου και της ιστορίας. Η ταχύτητα όμως που γυρνά αυτό το γρανάζι σήμερα είναι πολύ αργή σε σύγκριση με τις δυνατότητες που υπάρχουν. Σε περίοδο πανδημίας γυρνάμε εκατοντάδες χρόνια πίσω, όταν επιλέγεται κυνικά για το ποιος θα ζήσει και για πόσο, τη στιγμή που η επιστήμη προχωρά μπροστά και κάνει θαύματα. Ο βιομηχανικός βορράς στην Ιταλία παρέμεινε ανοιχτός και σε πλήρη ένταση όταν τα φέρετρα ξεχείλιζαν μόνο και μόνο για να μη χαθεί η κερδοφορία. Όμως ειπώθηκε και πιο καθαρά: «Δεν υποχωρούν όλα μπροστά στην ανθρώπινη ζωή» είπε ο πρώην υπουργός Οικονομικών της Γερμανίας. Η πανδημία με τον δικό της τρόπο θέτει ακόμη μια φορά το βασανιστικό ερώτημα. Πότε θα αποφασίσουμε να αποδείξουμε ότι μπορούμε να ζήσουμε καλύτερα χωρίς τους καταπιεστές μας;\nΗ 1η Μάη είναι η μέρα σύμβολο των εργαζόμενων όλου του κόσμου που ονειρεύτηκαν, πάλεψαν σκληρά για ένα κόσμο όπου σκοπός της παραγωγής είναι η ευημερία του ανθρώπου, η κάλυψη των διαρκώς διευρυνόμενων αναγκών του, στο κέντρο της κοινωνίας είναι ο άνθρωπος, το βασίλειο της πραγματικής ελευθερίας. Η κατάργηση της ιδιοκτησίας στα μεγάλα εργοστάσια και τις εφοδιαστικές αλυσίδες, στα μέσα μεταφοράς, στη συγκεντρωμένη μεγάλη γαιοκτησία, στην Ενέργεια, τις τηλεπικοινωνίες, τη χημική βιομηχανία, στο φάρμακο, την υγεία. Μόνο έτσι θα σταματήσει το 1% των ανθρώπων να κατέχει το 60% του πλούτου που παράγει όλη η ανθρωπότητα.\nΔε μπορεί η βαρβαρότητα να είναι το μέλλον μας. Σήμερα υπάρχουν όλες οι αναγκαίες και υλικές προϋποθέσεις για μόνιμη και σταθερή δουλειά, μειωμένο ωράριο, για αποκλειστικά δημόσιες και δωρεάν παροχές, όπως Υγεία, μόρφωση, λαϊκή στέγη, πολιτισμός, αθλητισμός, περισσότερος ελεύθερος χρόνος, για μισθούς και συντάξεις που θα ανταποκρίνονται στο ύψος των σημερινών λαϊκών αναγκών. Η μόνιμη ικανοποίησή τους απαιτεί την αλλαγή του σκοπού παραγωγής. Απαιτείται μια κοινωνία όπου το κουμάντο στα μέσα παραγωγής θα το κάνουμε εμείς, που η βάση της θα είναι ο κεντρικός σχεδιασμός και θα έχει σα γνώμονα τη διασφάλιση της λαϊκής ευημερίας. Μια κοινωνία όπου όλοι θα δουλεύουν με δικαιώματα και που μοναδικό στόχο θα έχει η παραγωγή να τίθεται εξολοκλήρου στην υπηρεσία των αναγκών μας.\nΟι εργαζόμενοι πρέπει να προετοιμαστούν από σήμερα κιόλας για την επόμενη μέρα, με το δυνάμωμα της οργάνωσής μας σε κάθε χώρο δουλειάς για να διεκδικήσουμε ζωή και δουλειά με δικαιώματα, να διεκδικήσουμε όλες τις ανάγκες μας. Γιατί ο δικός μας αγώνας για την επόμενη ημέρα αφορά την υγεία, τη ζωή, την καθημερινή μας επιβίωση, την ικανοποίηση των σύγχρονων λαϊκών αναγκών.\nΚαι όπως λέει και ο ποιητής «Αν το υπεράνθρωπο δεν κατορθώσουμε πάμε χαμένοι. Αν δεν μπορούμε να κάνουμε αυτό που κανείς μας δεν μπορεί ν’ απαιτήσει, θ’ αφανιστούμε».


ΓΕΩΡΓΙΑΔΗΣ ΑΔΩΝΙΣ | Η ΚΑΘΗΜΕΡΙΝΗ\nΑναφερόμενος στο ζήτημα των προσωπικών δεδομένων, ο υπουργός υποστήριξε ότι δεν τίθεται θέμα αφού ο ίδιος ο πολίτης θα επιλέγει εάν θέλει να δώσει τον ΑΜΚΑ του ή όχι.\nΤο ότι το αυτοκίνητο του Αλέκου Φλαμπουράρη το σήκωσε ο γερανός το ξέρετε. Αυτό που δεν ξέρετε είναι…\nΤο 100% των ασθενών που είναι διασωληνωμένοι στις μονάδες εντατικής θεραπείας στην Ελλάδα είναι ανεμβολίαστοι, σύμφωνα με τον υπουργό Ανάπτυξης και Επενδύσεων Άδωνι Γεωργιάδη.\n«Θα μπορέσουμε να θεσπίσουμε προνόμια για τους εμβολιασμένους πολίτες, όταν φτάσουμε στο σημείο να έχουμε επαρκή ποσότητα προσφερόμενων εμβολίων που θα μπορούν να καλύψουν όλο τον πληθυσμό» τόνισε ο υπουργός Ανάπτυξης.\nΣτόχος είναι μέσα στην επόμενη εβδομάδα να βγει δελτίο τύπου που να αναφέρει ημερομηνίες για τα επόμενα ανοίγματα δραστηριοτήτων, δήλωσε ο υπ. Ανάπτυξης και Επενδύσεων.\nΞεπαγώνοντας τον χρόνο\nΓια όλους υπάρχει πια ένας Μπάιντεν. Απ’ όλες τις βεβιασμένες αναγωγές των όψιμων μπαϊντενικών φαίνεται να διαφεύγει ο δεδηλωμένος πολιτικός στόχος του οικονομικού προγράμματος.\nΈνα «γενναίο» και μη επιστρεπτέο πρόγραμμα ενίσχυσης των επιχειρήσεων που δραστηριοποιούνται στον τουρισμό ετοιμάζει η κυβέρνηση όπως υπογράμμισε ο υπουργός Ανάπτυξης και Επενδύσεων, ‘Αδωνις Γεωργιάδης.\nΓια τα μέτρα ενίσχυσης κλάδων της οικονομίας που έχει λάβει η κυβέρνηση αλλά και για τα μέτρα που σχεδιάζονται, μίλησε ο υπουργός Ανάπτυξης και Επενδύσεων Άδωνις Γεωργιάδης. Ο υπουργός είπε ότι στο διάστημα από 28-30 Μαΐου ανοίγει η πλατφόρμα για την επιδότηση των γυμναστηρίων και των παιδότοπων.\nΟ αφιονισμός των οπαδών\nΗταν σημαντική και αναγκαία η παραδοχή του κ. Αδ. Γεωργιάδη ότι στο θέμα της φαρμακευτικής κάνναβης, το 2018, «κάναμε λάθος» και ότι «πρέπει να αναγνωρίσουμε στη συζήτηση και τη θετική συμβολή του κυρίου Καρανίκα.\nΑν άκουσε κανείς τις περιπαθείς φιλοφρονήσεις που αντάλλαξαν δημοσίως τις τελευταίες 48 ώρες ο Αδωνις Γεωργιάδης με τον Νίκο Καρανίκα, μπορεί και να υποψιάστηκε ότι βρίσκονται υπό την ευφρόσυνη επήρεια κάποιου μαγικού βοτάνου. Ομως, όχι.\nΣτις 28 με 30 Μαΐου αρχίζει το πρόγραμμα χρηματοδοτικής ενίσχυσης των γυμναστηρίων και των παιδότοπων, ενώ το δεύτερο δεκαήμερο του Ιουνίου ξεκινά το πρόγραμμα χρηματοδοτικής ενίσχυσης για την ψηφιακή αναβάθμιση των δικηγόρων.\n«Εφόσον η πανδημία ακολουθήσει την πορεία που έχει, η εστίαση θα πάει μια ώρα παραπάνω (μεσάνυχτα) με το άνοιγμα του τουρισμού» δήλωσε ο υπουργός Ανάπτυξης.\nΑδ. Γεωργιάδης: Έγινε το μεγάλο βήμα για επαναλειτουργία των εγκαταστάσεων της «Πίτσος»\n«Ενημερώθηκα επισήμως από την εταιρεία “Pyramis” ότι το μεγάλο βήμα για την επαναλειτουργία των εγκαταστάσεων της “Πίτσος” έγινε», ανέφερε ο Αδ. Γεωργιάδης.


Θέλει πόντο, πάει για νίκη | Άρθρα | Ελευθεροτυπία\nΚΟΝΤΡΑ ΣΤΗ ΓΙΟΥΒΕΝΤΟΥΣ, Ο ΟΛΥΜΠΙΑΚΟΣ ΘΕΛΕΙ Ν' ΑΛΩΣΕΙ ΑΠΟΨΕ ΤΟ ΤΟΡΙΝΟ\nΘέλει πόντο, πάει για νίκη\nΠιστός στη φιλοσοφία του, ο Μίτσελ ξεκαθάρισε χτες βράδυ στο Τορίνο πως ο Ολυμπιακός, αν και του αρκεί η ισοπαλία, θα παίξει «για τη νίκη όπως σε κάθε ματς, διότι αυτό ξέρουμε να κάνουμε», απόψε κόντρα στην πανίσχυρη Γιουβέντους (21:45, Novasports 2), στο πλαίσιο της 4ης αγωνιστικής του 1ου ομίλου του Τσάμπιονς Λιγκ.\nΘα 'ταν ιδανικό για τον Κασάμι και τον Ολυμπιακό να ξανασκοράρει! Ο Ισπανός θεωρεί ότι οι παίκτες του «μπορούν να κερδίσουν τον οποιοδήποτε αντίπαλο, από τη στιγμή που έχουν νικήσει τη Γιουβέντους και την Ατλέτικο» και τόνισε εν όψει του ματς στο «Γιουβέντους Στάντιουμ», πως «θα πρέπει να αρπάζεις τις ευκαιρίες όταν σου παρουσιάζονται και όχι να περιμένεις την επόμενη».\nΟι ερυθρόλευκοι, που θα αγωνιστούν υπό το βλέμμα του προέδρου της ΠΑΕ Βαγγέλη Μαρινάκη που αποδέχτηκε την πρόσκληση του ομολόγου του στη Γιούβε Αντρέα Ανιέλι, με ισοπαλία σήμερα θα φτάσουν τους επτά βαθμούς, διατηρώντας τη διαφορά των τριών πόντων από τους «μπιανκονέρι» και θα αγκαλιάσουν την πρόκριση -θα απομένει η νίκη επί της Μάλμε στο «Καραϊσκάκης»- στους 16 της διοργάνωσης. Αν κερδίσουν, θα βρεθούν με τα εισιτήρια στο χέρι. Αν ηττηθούν, το πλεονέκτημα θα περάσει στα χέρια της πρωταθλήτριας Ιταλίας.\nΑλλο ένα ματς που θα δει μέσα στο κρύο. Οχτώ βαθμούς θα έχει απόψε στο Τορίνο... Η Γιουβέντους είναι υπό πίεση, στο Τορίνο έχει σημάνει συναγερμός για την κρίσιμη ευρωπαϊκή μάχη με τον Ολυμπιακό και οι ποδοσφαιριστές φρόντισαν με δηλώσεις τους να ανεβάσουν το θερμόμετρο στις τάξεις των οπαδών. Ενδεικτική, εκείνη του Μοράτα, που δήλωσε: «Κάντε κόλαση το ματς...».\nΟ Ολυμπιακός έχει να ανέβει ένα βουνό απόψε, ενδεχομένως πιο κακοτράχαλο από τις ιταλικές Αλπεις, καθώς η Γιουβέντους είναι πολύ σκληρή εντός έδρας και είναι αήττητη στους τελευταίους 35 αγώνες της σε όλες τις διοργανώνεις. Η τελευταία φορά που έχασε στο γήπεδό της στο πρωτάθλημα ήταν από τη Σαμπντόρια (1-2) τον Ιανουάριο του 2013 και στο Τσάμπιονς Λιγκ από τη μετέπειτα κάτοχο του τροπαίου Μπάγερν Μονάχου (0-2). Αυτή είναι και η μοναδική ήττα της Γιούβε στα 13 τελευταία ευρωπαϊκά εντός έδρας παιχνίδια της.\nΤο σύνθημα που επικρατεί στον Ολυμπιακό είναι «όπως το 2007 και το 1999», όταν ο πρωταθλητής Ελλάδας κέρδισε 2-1 τη Λάτσιο στη Ρώμη και τη Γιουβέντους στο Παλέρμο, αντίστοιχα. Για να τα καταφέρει, όμως, θα πρέπει να παρουσιάσει το περυσινό πρόσωπο στα εκτός έδρας παιχνίδια του στη διοργάνωση, όπου συγκέντρωσε τέσσερις βαθμούς σε τρία ματς με αντιπάλους τις Αντερλεχτ (3-0), Μπενφίκα (1-1) και Παρί Σεν Ζερμέν (1-2). Και μάλιστα απέναντι στη Γιουβέντους από την οποία έχει γνωρίσει την πιο βαριά ήττα στην ευρωπαϊκή ιστορία του (7-0, τον Δεκέμβριο του 2003).\nΟ Μίτσελ ποντάρει στο ευρωπαϊκό πρόσωπο του Ολυμπιακού, καθώς «είμαστε πιο αξιόπιστοι στο Τσάμπιονς Λιγκ» όπως δήλωσε και παραδέχτηκε ότι η κριτική που ασκείται για την πορεία της ομάδας στο πρωτάθλημα είναι δίκαιη. «Τα πηγαίνουμε καλά στο Τσάμπιονς Λιγκ, αλλά δεν πάμε καλά στην Ελλάδα. Πολλές φορές η κριτική έχει βάσεις. Λέω αρκετές φορές ότι δεν έχει σημασία ποιος είναι ο αντίπαλος, αλλά να υπερασπίζεσαι τη φανέλα του Ολυμπιακού. Η κριτική αυτή είναι εποικοδομητική. Ο προπονητής μπορεί να κάνει κάτι μέχρι να αρχίσει το ματς. Από την ώρα αυτή σημασία έχει τι κάνουν ο Ρομπέρτο, ο Μήτρογλου και οι άλλοι παίκτες», επισήμανε.\nΟσον αφορά την ενδεκάδα, όλα δείχνουν πως ο Ολυμπιακός, που θα έχει στο πλευρό του περισσότερους από 2.000 οπαδούς, θα παραταχθεί (4-2-3-1) με τους Ρομπέρτο, Ελαμπντελαουί, Αμπιντάλ, Μποτία, Μασουακού, Εντινγκά, Μιλιβόγεβιτς, Μανιάτη, Κασάμι, Ντομίνγκες και Μήτρογλου. Θέση στο αρχικό σχήμα διεκδικούν οι Αφελάι και Φουστέρ.\nΑπό την πλευρά του, ο Μασιμιλιάνο Αλέγκρι αναμένεται να χρησιμοποιήσει (3-5-2) τους Μπουφόν, Κιελίνι, Μπονούτσι, Ογκμπόνα, Λιχστάινερ, Παντοΐν, Πογκμπά, Μαρκίζιο, Βιδάλ ή Πίρλο, Τέβες και Μοράτα.\nΔιαιτητής του αγώνα είναι ο Αγγλος Μάρτιν Ατκινσον.


Αυτός είναι ο λόγος που δεν προχωράει το πλάνο της επιστροφής του Παναθηναϊκού στη Λεωφόρο | Filathlos.gr | Το Εγκυρότερο Αθλητικό Blog!\nΒΙΝΤΕΟ: Έχασε έδαφος η Σεβίλλη\nΒΙΝΤΕΟ: Γλίτωσε μέγα κάζο στο 90’ η Ίντερ!\nΑυτός είναι ο λόγος που δεν προχωράει το πλάνο της επιστροφής του Παναθηναϊκού στη Λεωφόρο\nSubmitted by on 04/04/2020\nΣημαντικές συνέπειες και στο θέμα της έδρας του Παναθηναϊκού φαίνεται πως θα έχει η κρίση του κορονοϊού ενόψει της νέας σεζόν.\nΜέχρι πρότινος οι άνθρωποι του τριφυλλιού εξέταζαν σοβαρά το ενδεχόμενο της μετακόμισης στην ιστορική έδρα της ομάδας μετά το καλοκαίρι, έπειτα από δύο χρόνια στην Καλογρέζα.\nΦαίνεται, όμως, πως η πανδημία αλλάζει τα δεδομένα.\nΚι αυτό διότι ακόμα και η επόμενη ποδοσφαιρική σεζόν να ξεκινήσει κανονικά, όλοι οι αγώνες θα διεξαχθούν κεκλεισμένων των θυρών.\nΜάλιστα, παρά τα όσα έχουν ως τώρα γίνει γνωστά και κάνουν λόγο για ισχύ του μέτρου αυτού ως και τον προσεχή Δεκέμβρη, δεν αποκλείεται να εφαρμοστεί σε όλη τη διάρκεια της επόμενης σεζόν.\nΣε αυτό το σενάριο, όλοι οι δρόμοι οδηγούν στο Ολυμπιακό Στάδιο της Αθήνας. Το πλάνο επιστροφής στη Λεωφόρο χάνει το σημαντικότερο ατού του που δεν είναι άλλο από την επιπλέον ώθηση που δίνουν στην ομάδα οι οπαδοί της.\nΆπαξ δηλαδή και ο κόσμος σε κάθε περίπτωση δεν θα μπορεί να παρακολουθήσει τους αγώνες, τότε δεν συντρέχει και άμεσος λόγος επιστροφής στο «Απόστολος Νικολαΐδης».\nΆλλωστε, η αιτία που έκανε τους ανθρώπους του τριφυλλιού να σκεφτούν τόσο σοβαρά το σενάριο της επιστροφής ήταν το γεγονός πως στα περισσότερα ματς στη διάρκεια της φετινής σεζόν οι εξέδρες του ΟΑΚΑ είχαν εικόνα αγώνα… κεκλεισμένων των θυρών.\nΤώρα, λοιπόν, που αυτό γίνεται μία πραγματικότητα για όλους, αλλάζουν και τα δεδομένα σχετικά με τη μετακόμιση.\nΣημειώνεται πως για να μπορέσει ο Παναθηναϊκός να παίξει και πάλι στη Λεωφόρο, θα πρέπει να γίνουν κάποια έργα και να δαπανηθεί ένα σημαντικό ποσό. Θα χρειαστεί να γίνουν βελτιωτικές κινήσεις, για παράδειγμα, στα αποδυτήρια και σε άλλους χώρους του γηπέδου.\nΣε μία περίοδο, λοιπόν, που όλες οι ομάδες κοιτούν να περικόψουν έξοδα απ’ όπου αυτό είναι δυνατό, δεν φαντάζει πιθανό να δοθούν χρήματα για έναν τέτοιο σκοπό.\nΕδώ πρέπει να σημειώσουμε και μία ακόμα παράμετρο. Σε περίπτωση που τελικώς το πλάνο της ΑΕΚ για μετακόμιση στη Ριζούπολη πάρει σάρκα και οστά, τότε σίγουρα θα μπορεί να γίνει και μία νέα διαπραγμάτευση από την πλευρά του Παναθηναϊκού με τη διοίκηση του Ολυμπιακού Σταδίου. Κι αυτό, διότι αν και οι πράσινοι αποχωρήσουν από αυτό, τότε σίγουρα θα υπάρξει μεγάλο πρόβλημα και για την εγκατάσταση.


Survivor 5: Το Επικό σχόλιο από τον Χρήστο Δάντη! (φωτο) - Pressing.gr\nSurvivor 5: Το Επικό σχόλιο από τον Χρήστο Δάντη! (φωτο)\n18 Ιουνίου 2022, 13:24\nΤο Survivor συνεχίζεται στον ΣΚΑΪ και μάλιστα γίνεται ολοένα και δυσκολότερο! Οι παίκτες μειώνονται και βέβαια η πηγή πλησιάζει έτσι ώστε ο πλέον τυχερός να πιει νερό παρέα με τις 100.000 ευρώ!\nΌσο βέβαια περνάει ο καιρός, δύο καλά συμβαίνουν για όσους παραμένουν στο ριάλιτι επιβίωσης και στον Άγιο Δομίνικο. Τα λεφτά τους… αυγατίζουν και παίρνουν και λίγη από την αίγλη των νικητών!\nΠολλοί μάλιστα από αυτούς, αν όχι όλοι, είναι ήδη νικητές στα μάτια φίλων και συγγενών!\nΈνας ακόμα από τους δυνατούς παίκτες λοιπόν, ο Γιώργος Ταλάντσεβ, αποχώρησε την εβδομάδα που μας πέρασε αφού ήταν ο παίκτης των Κόκκινων που συγκριτικά με τους συνυποψήφιούς του συγκέντρωσε τις λιγότερες ψήφους του κοινού.


Προειδοποίηση... Γιατί δεν πρέπει οι απόφοιτοι να ανεβάζουν φωτογραφίες ποζάροντας με το πτυχίο τους. - Εν Οίδα\nHome > ΚΟΣΜΟΣ > ΠΑΙΔΕΙΑ > Προειδοποίηση... Γιατί δεν πρέπει οι απόφοιτοι να ανεβάζουν φωτογραφίες ποζάροντας με το πτυχίο τους.\nΠροειδοποίηση... Γιατί δεν πρέπει οι απόφοιτοι να ανεβάζουν φωτογραφίες ποζάροντας με το πτυχίο τους.\n11 Ιουνίου ΚΟΣΜΟΣ, ΠΑΙΔΕΙΑ\nΠοιος δεν το έχει κάνει; Είναι... παράδοση να ποζάρει ένας απόφοιτος πανεπιστημίου με το πτυχίο του και να ανεβάζει τη φωτογραφία του στα μέσα κοινωνικής δικτύωσης.\nΌμως, υπάρχει μία διάσταση που ίσως δεν μπορούσαμε να αντιληφθούμε. Σύμφωνα με τους ειδικούς αυτή η συνηθισμένη κίνηση χαράς ενθαρρύνει το, πολλών εκατ. λιρών, εμπόριο πλαστών πτυχίων...


Μουσταλευρία, η ντίβα του Σεπτέμβρη | Σωματείο Αρτοποιών Πειραιώς και Νήσων\nΑναρτήθηκε στις 14/09/15 , ανήκει στις Προϊόντα, Συνταγές , από τον ΣΑΝΠ\nO παραδοσιακός τρύγος δεν ήταν μόνο “πόλεμος”, σύμφωνα με την παροιμία, ήταν και μια μέρα αλληλουχίας κουραστικών, αλλά ευχάριστων γεγονότων. Όχι ότι δεν είναι και σήμερα, ιδιαίτερα ο “οικογενειακός” τρύγος, που μεταφράζεται σε τρικούβερτη γιορτή με ανελέητο φαγοπότι, συνδυάζοντας ιδανικά “το τερπνόν μετά του ωφελίμου”.\nΣ’ αυτόν τον τρύγο μαζεύονται φίλοι και συγγενείς για να βοηθήσουν στο τρύγημα, κατόπιν να πατήσουν τα σταφύλια στο πατητήρι -όχι γιατί είναι απαραίτητο, αλλά γιατί το βρίσκουν διασκεδαστικό και παραδοσιακό- και στη συνέχεια να παραλάβουν τον μούστο οι έμπειρες της παρέας για να φτιάξουν επιτόπου μουσταλευριά, το γλυκό του τρύγου, που θα φαγωθεί απαραίτητα μετά το γεύμα. Πάνω από την κατσαρόλα με τον φρέσκο αφρίζοντα μούστο, θα αναπτυχθεί συχνά μια αντιπαράθεση μεταξύ εκείνων που θεωρούν απαραίτητο το “κόψιμο” με στάχτη ή με ασπρόχωμα (άργιλο) για να καθαρίσει ο μούστος, και των άλλων, που θεωρούν περιττή και χρονοβόρα αυτή τη διαδικασία, υποστηρίζοντας ότι δεν είναι απαραίτητη. Άσχετα με το ποια θεωρία θα υπερισχύσει, η μουσταλευριά θα γίνει, και θα είναι εξίσου νόστιμη και στις δυο εκδοχές.\nΤην ίδια εποχή του τρύγου και λίγο μετά (μέσα στο Σεπτέμβρη, πάντως), θα δούμε τα γνωστά κεσεδάκια με μουσταλευριά στις προθήκες παντοπωλείων, ζαχαροπλαστείων, φούρνων, γαλακτοπωλείων να περιμένουν τους fans του είδους, που δεν είναι λίγοι.\nΤα συστατικά της μουσταλευριάς τα λέει τ’ όνομά της. Μούστος (o χυμός του σταφυλιού) και αλεύρι. Άλλοτε, μούστος και νισεστές (άμυλο καλαμποκιού ή σταριού). Σπανιότερα, γίνεται πρώτα ο μούστος πετιμέζι και μ΄ αυτό κάνουν μια μουσταλευριά πιο σκούρα, με πιο πυκνή γεύση, που βγάζει νότες καμένης καραμέλας, σαν του πετιμεζιού. Μ’ αυτό τον τρόπο φτιάχνεις μουσταλευριά όποτε θέλεις, καθώς το πετιμέζι διατηρείται.\nΤο σταφύλι θα καθορίσει τη γεύση και το χρώμα. Όπως είναι αυτονόητο, τα μαύρα αρωματικά σταφύλια δίνουν πιο ενδιαφέρουσα γεύση, τα λευκά ανοιχτότερο χρώμα.\nΗ κλασική διαδικασία θέλει το μούστο “κομμένο”, δηλαδή διαυγασμένο με τη μέθοδο της στάχτης, που όσο δύσκολη κι αν ακούγεται, είναι απλούστατη: η στάχτη (από ξύλα, καλύτερα κληματόβεργες -καθαρή στάχτη χωρίς καθόλου κάρβουνο) προστίθεται στο μούστο που σιγοβράζει και παρασύρει στον αφρό που δημιουργείται όλα τα ξένα σώματα. Ο αφρός αφαιρείται και ο μούστος αφήνεται να ξεκουραστεί και να κατασταλάξει μέχρι την επόμενη μέρα. Κατόπιν, περνιέται από λεπτό ύφασμα, πιο πυκνό από τουλπάνι. Άλλοι, νεότερης γενιάς, φτιάχνουν μουσταλευριά παραλείποντας αυτή τη διαδικασία.\nΟ μούστος πρέπει να είναι της στιγμής, δεν διατηρείται, καθώς αρχίζει αμέσως η διαδικασία της ζύμωσης. Μια λύση είναι να τον πάρετε μόνοι σας ολόφρεσκο, στύβοντας σταφύλια σε σουρωτήρι με τα χέρια, έτσι ώστε να βγει καθαρός χυμός. Όμως, ο φρέσκος μούστος διατηρείται και στην κατάψυξη χωρίς πρόβλημα. Η αναλογία με το αλεύρι ή το νισεστέ είναι περίπου 7:1. Καθώς ο μούστος με το διαλυμένο άμυλο σιγοβράζει (περίπου 30′-45΄) κι εσείς τον ανακατεύετε ακατάπαυστα, γιατί δεν πρέπει σε καμία περίπτωση να “πιάσει” στην κατσαρόλα, μπορείτε να του προσθέσετε αρωματικά σαν το ξύλο κανέλας ή την αρμπαρόριζα. Πιο extreme, ο χυμός πορτοκαλιού. Πώς καταλαβαίνουμε ότι έχει γίνει; Σαν τη μαρμελάδα: στάζουμε δυο κουταλιές σ΄ ένα πιατάκι. Αφήνουμε μισό λεπτό και κατόπιν κάνουμε ένα αυλάκι με τη ράχη ενός κουταλιού, που δεν πρέπει να κλείσει. Βάζουμε τη μουσταλευριά σε ρηχά μπολάκια ή πιατάκια και την πασπαλίζουμε με κάτι από αυτά: καρυδόψιχα ή αμυγδαλόψιχα τριμμένη, σουσάμι, κανέλα. Η κανέλα συνδυάζεται με όλα, αλλά πρέπει να είναι πολύ λίγη για να μην κυριαρχήσει στη γεύση. Μπορείτε να βάλετε αμυγδαλάκια ή κομματάκια καρυδιού και μέσα στη μουσταλευριά.\nΑν ακόμη πιστεύετε πως η συνταγή θα σας δυσκολέψει, η επόχή ενδείκνυται για να κάνετε ένα τουρ γευσιγνωσίας ανά την Αθήνα προς τιμήν ενός γλυκού πέρα για πέρα παραδοσιακού και πέρα για πέρα ελληνικού! Πολλοί παραδοσιακοί φούρνοι και ιδιαίτερα γύρω απ’ τα τα Μεσόγεια της Αττικής θα σας κεράσουν και θα σας προμηθεύσουν την γλυκειά μουσταλευριά του Σεπτέμβρη.\nΣυστήματα διαχείρισης της ασφάλειας των τροφίμων\n10 ιδέες για παιδικά σνακ για όλες τις ώρες


Δύο ιστορίες που είχαν προκαλέσει συζητήσεις\nΗ δολοφονία του Τάσου Μπερδέση «πάγωσε» τον χώρο του αθλητισμού αλλά και της σόουμπιζ.\nΤο πρωί της Δευτέρας άγνωστοι πυροβόλησαν με καλάσνικοφ τον πυγμάχο και όπως αναφέρουν οι πρώτες πληροφορίες πρόκειται για ξεκαθάρισμα λογαριασμών.\nΗ πυγμάχος το 2010 είχε τραυματίσει θανάσιμα τον Σεπτέμβριο του 2010 με απανωτά χτυπήματα στο κεφάλι τον 18χρονο πυγμάχο της εθνικής εφήβων, Θανάση Μηλιόρδο κατά τη διάρκεια αγώνα πρόκρισης όπως αναφέρει το newsit.gr. Ο νεαρός είχε μεταφερθεί στη ΜΕΘ του πανεπιστημιακού νοσοκομείου του Ρίου αλλά ήταν ήδη «κλινικά νεκρός». Ο νεαρός αθλητής, ο οποίος αντιμετώπιζε τον Τάσο Μπερδέση, πυγμάχο του Α.Ο. Πατρών, σε αγώνα πρόκρισης για το Παγκόσμιο Πρωτάθλημα εφήβων που θα γινόταν στη Βουδαπέστη, δέχτηκε τρία χτυπήματα στον αυχένα και ένα κάτω από το σαγόνι, τα οποία και τον άφησαν αναίσθητο στο ταπί.\nΟ Τάσος Μπερδέσης είχε κατηγορεί πως πυροβόλησε στο στόμα συνομήλικό του στην Πάτρα λόγω προσωπικών διαφορών και ευτυχώς από θαύμα γλίτωσε τη ζωή του το θύμα.\nΣτο κακουργιοδικείο που έγινε στο Μεσολόγγι, ο πυγμάχος αθωώθηκε καθώς το θύμα υποστήριξε πως την ώρα του πυροβολισμού βρισκόταν σε κατάσταση πανικού γι’ αυτό και από «λάθος» υπέδειξε αρχικά τον πυγμάχο ως δράστη.


ΠΟΛΙΤΙΣΤΙΚΟ ΚΕΝΤΡΟ ΕΡΓΑΖΟΜΕΝΩΝ Ο.Τ.Ε. Ν. ΑΤΤΙΚΗΣ | ΘΕΣΣΑΛΟΝΙΚΗ\nΑρχηγός : Μίνα Μποτσαροπούλου\nΠαρασκευή 11/10/19: Αναχώρηση από το ΠΚ στις 08.00 με ενδιάμεση στάση για καφέ και συνεχίζουμε για Θεσσαλονίκη , όπου θα έχουμε στάση για γεύμα, καθ΄οδόν. Στη συνέχεια μεταφορά στο ξενοδοχείο, χρόνος ελεύθερος για βόλτα στο κέντρο της πόλης, ψώνια και επίσκεψη στον Πύργο του ΟΤΕ για καφέ, ώστε να θαυμάσουμε πανοραμικά τη νύμφη του Θερμαϊκού. Επιστροφή στο ξενοδοχείο, δείπνο, διανυκτέρευση.\nΣάββατο 12/10/19: Πρωινό και αναχώρηση για προσκύνημα στο μοναστήρι (τάφος) του Γέροντα Παΐσιου στη Σουρωτή . (Απαραίτητα οι γυναίκες να φορούν φόρεμα ή φούστα φαρδιά και μακριά, κάτω από το γόνατο. Το Ησυχαστήριο δε δίνει φούστες, μαντήλια ή οτιδήποτε άλλο). Το μεσημέρι θα επισκεφθούμε τη Ροτόντα, την Καμάρα, την πλατεία Ναυαρίνου και τον Λευκό Πύργο . Χρόνος ελεύθερος για φαγητό και καφέ. Επιστροφή στο ξενοδοχείο για ξεκούραση (προαιρετικό δείπνο σε ταβέρνα). Κατόπιν θα επισκεφθούμε τα Κάστρα (Επταπύργιο) και το βράδυ θα πάμε βόλτα με τα καραβάκια για να δούμε την πόλη by night .\nΚυριακή 13/10/19: Πρωινό και επίσκεψη στην εκκλησία του Αγ. Δημητρίου και στην κρύπτη. Στη συνέχεια θα κάνουμε τις αγορές μας σε γνωστά ζαχαροπλαστεία της πόλης και αφού πάρουμε τα φημισμένα γλυκά της Θεσσαλονίκης θα επιστρέψουμε στην Αθήνα.\nΤΙΜΗ ΣΥΜΜΕΤΟΧΗΣ ΚΑΤ΄ΑΤΟΜΟ :\nΣΕ ΔΙΚΛΙΝΟ 155€ 160€\nΜΟΝΟΚΛΙΝΟ 255€ 265€\nΠΑΙΔΙΑ ΑΠΟ 5 ΕΤΩΝ 75€\n2 διανυκτερεύσεις στο 4* ξενοδοχείο CAPSIS HOTEL Thessaloniki\n2 πρωινά και 1 δείπνο (11/10/19) σε πολυτελείς μπουφέδες\nΠεριηγήσεις-ξεναγήσεις βάσει του προγράμματος\nΠοτά και αναψυκτικά κατά τη διάρκεια του δείπνου\nΔΗΛΩΣΕΙΣ ΣΥΜΜΕΤΟΧΗΣ –ΑΚΥΡΩΣΕΙΣ έως 24/9/2019 : στο ταξιδιωτικό γραφείο Megia holidays travel , Υπεύθυνος Νεκτάριος Αναστασίου τηλ 210-3822469\nΕπιβεβαίωση της κράτησης με κατάθεση προκαταβολής 90€\nΕξόφληση έως 2/10/2019 στον παρακάτω λογαριασμό :\nΤΡΑΠΕΖΑ ΠΕΙΡΑΙΩΣ 5126087475150 ΑΝΑΣΤΑΣΙΟΥ ΝΕΚΤΑΡΙΟΣ\nΜε την κατάθεση να αναφέρετε το ονοματεπώνυμο και τον προορισμό της εκδρομής .\n* Σε περίπτωση ακύρωσης, μετά τις 2/10/2019 , τα χρήματα ΔΕΝ επιστρέφονται\n* Οι θέσεις στο πούλμαν καθορίζονται από την ημερομηνία πληρωμής\n* Η σειρά του προγράμματος ενδέχεται να αλλάξει χωρίς καμία παράλειψη\nΗ Υπεύθυνη του εκδρομικού τμήματος


Με προβληματισμό ο εκπαιδευτικός κόσμος και γενικότερα η κοινωνία, εντοπίζουν την στασιμότητα που επικρατεί στο χώρο της Παιδείας σε σχέση με τα ανοικτά ζητήματα που υπάρχουν ως απόρροια της κρίσης του περασμένου καλοκαιριού. Και αυτό ενώ οι σχεδιασμοί για το ομαλό άνοιγμα των σχολείων την αμέσως επόμενη σχολική χρονιά επιβάλλεται να επιταχυνθούν και να ολοκληρωθούν. Χαρακτηριστικά να θυμίσουμε πως μέχρι τις 15 Απριλίου (βάση νομοθεσίας) επιβάλλεται να ανακοινωθούν οι μεταθέσεις του εκπαιδευτικού προσωπικού που θα στελεχώσει τις σχολικές μονάδες.\nΤην ίδια ώρα και ενώ υπάρχει ανήσυχη ηρεμία γύρω από τα πολλά ανοικτά ζητήματα που συζητούνται στο διάλογο εντός της Μικτής Επιτροπής Προσωπικού Εκπαιδευτικής Υπηρεσίας, αποφάσεις/ενέργειες από πλευράς του Υπουργείου Παιδείας, για διάφορα θέματα, δημιουργούν μια σειρά από εύλογα ερωτήματα: Υπάρχει σαφές όραμα για την Παιδεία που θέλουμε; Είναι οι κοινωνικοί φορείς, με πρώτους και καλύτερους τους ίδιους τους εκπαιδευτικούς, κοινωνοί αυτού του οράματος; Οι μικρές καθημερινές αποφάσεις πολιτικής που λαμβάνονται εξυπηρετούν αυτό το όραμα;\nΔυστυχώς, η απάντηση και στα τρία πιο πάνω ερωτήματα φαίνεται να είναι αρνητική. Αποφάσεις, όπως είναι η άμεση (!) προώθηση των ψηφιακών τεχνολογιών στο δημοτικό αλλά με τη χρήση χαρτιού και μολυβιού (τουλάχιστον για φέτος και με άγνωστα για την επόμενη σχολική χρονιά δεδομένα) και η υποχρεωτική εισαγωγή μίας ώρας Γαλλικών στα Ενιαία Ολοήμερα Σχολεία (αντί για παράδειγμα μιας περιόδου κατ’ οίκον εργασίας που τόσο έχουν ανάγκη), αποτελούν μάλλον τεκμήρια μιας επιθυμίας προβολής παραγόμενου έργου παρά μιας ολοκληρωμένης και σφαιρικής προσέγγισης. Για να μην φαίνεται φυσικά ότι επιχειρείται κάποιου είδος μηδενισμός, οφείλουμε να σημειώσουμε πως σημαντικά θέματα όπως είναι η αξιολόγηση του μαθητή και η αξιολόγηση του εκπαιδευτικού φαίνεται να έχουν προχωρήσει, παρόλο που και εδώ διαφαίνεται μια αδικαιολόγητη βιασύνη εφαρμογής (μιλώντας τουλάχιστον για το Ενιαίο Σχέδιο Αξιολόγησης του μαθητή) από φέτος(!).\nΔυστυχώς, ουκ ολίγες φορές, καλές και σωστές ιδέες, χάνουν την ευκαιρία τους να εφαρμοστούν στο εκπαιδευτικό μας σύστημα, μόνο και μόνο εξαιτίας της διαχείρισής τους αλλά και της αδυναμίας να παρουσιαστούν ως μέρος ενός ολοκληρωμένου οράματος με αρχή, μέση και τέλος. Ακόμη και ο περιβόητος πλέον «εξορθολογισμός» που προκάλεσε την ένταση του περασμένου καλοκαιριού, ως ιδέα, ως εγχείρημα, δεν είναι από μόνος τους προβληματικός. Προβληματικός ήταν ο τρόπος που επιχειρήθηκε να εφαρμοστεί, η αφετηρία του, η στόχευση του και κυρίως, η όλη ατμόσφαιρα που τον συνόδευσε. Σε αντίθετη περίπτωση, ο σωστός εξορθολογισμός και η αναβάθμιση του εκπαιδευτικού μας συστήματος θα μπορούσε κάλλιστα να ήταν η μεγαλύτερη καινοτομία που υπήρξε ποτέ στον ευαίσθητο χώρο της Παιδείας.\nΕν κατακλείδι, οδηγούμαστε σε ένα απλό αλλά ιδιαίτερα σημαντικό συμπέρασμα: Όταν απουσιάζει το όραμα, οι προσπάθειες για το καλό της Παιδείας και των παιδιών μας χάνουν το δρόμο τους. Ας ξεκαθαρίσουμε λοιπόν το όραμά μας για την Παιδεία, ώστε όσοι έχασαν το δρόμο να μπορέσουν να επανέλθουν και όσοι δεν τον έχασαν να μπορέσουν να παραμείνουν σε αυτόν.


ΕΛΤΕΕ ΗΡΑΚΛΕΙΟΥ: ΕΥΧΑΡΙΣΤΗΡΙΑ ΕΠΙΣΤΟΛΗ ΠΡΟΣ ΤΗΝ ΟΛΤΕΚ ΚΥΠΡΟΥ\nΕΥΧΑΡΙΣΤΗΡΙΑ ΕΠΙΣΤΟΛΗ ΠΡΟΣ ΤΗΝ ΟΛΤΕΚ ΚΥΠΡΟΥ\nΘέμα: Ευχαριστήρια Επιστολή προς την Ο.Λ.Τ.ΕΚ. Κύπρου\nΣτις 14 Μαΐου 2012 στο αμφιθέατρο του 1ου ΕΠΑ.Λ Ηρακλείου πραγματοποιήθηκε συνάντηση μεταξύ της Ε.Λ.Τ.Ε.Ε. Ηρακλείου, Ο.Λ.Τ.ΕΚ. Κύπρου, διευθυντών και εκπαιδευτικών της επαγγελματικής εκπαίδευσης καθώς και εκπροσώπου της Ομοσπονδίας συλλόγων γονέων και κηδεμόνων Ηρακλείου.\nΣτη συνάντηση αυτή έγινε ενημέρωση για το σύστημα της δευτεροβάθμιας επαγγελματικής εκπαίδευσης στην Ελλάδα και την Κύπρο, ανταλλάχθηκαν απόψεις και στη συνέχεια μοιράστηκε το ποσό των 8000 ευρώ ισόποσα στους διευθυντές των δέκα ΕΠΑ.Λ και ΕΠΑ.Σ του Ν. Ηρακλείου.\nΤα χρήματα αυτά συγκεντρώθηκαν με πρωτοβουλία των καθηγητών της τεχνικής εκπαίδευσης Κύπρου με σκοπό να δοθούν σε οικογένειες μαθητών μας που αντιμετωπίζουν οικονομικό πρόβλημα.\nΤο Δ.Σ. της ΕΛΤΕΕ Ηρακλείου ευχαριστεί θερμά την Ο.Λ.Τ.ΕΚ. Κύπρου για την αλληλεγγύη και τη συνεργασία που αναπτύσσεται ανάμεσα στις δύο ενώσεις και εκφράζει την ευχή να διευρυνθεί και σε άλλους τομείς.\nΙδιαίτερα ευχαριστούμε τους εκπροσώπους της Ο.Λ.Τ.ΕΚ. Κύπρου κο Γιώργο Κολλύφα (Πρόεδρο) και Στέφανο Σάββα (Αντιπρόεδρο) που μας τίμησαν με την παρουσία τους. Επίσης ευχαριστούμε τη συνάδελφο κα Άννα Λίβα, εκπαιδευτικό του 2ου ΕΠΑ.Λ Ηρακλείου και πρώην στέλεχος του Γραφείου σύνδεσης με την αγορά εργασίας και επαγγελματικού προσανατολισμού (ΓΡΑ.ΣΥ), για την παρουσίαση που έκανε για τη δευτεροβάθμια επαγγελματική εκπαίδευση της Ελλάδας.\nΦωτογραφίες από την Συνάντηση.\nΑναρτήθηκε από ΕΛΤΕΕ ΗΡΑΚΛΕΙΟΥ στις 10:10 μ.μ.


ΗΠΕΙΡΟΣ – Από γεφύρι σε γεφύρι – Wildlife Explorers\n24 – 27 Νοεμβρίου 2022\nΤα πέτρινα γεφύρια της Ηπείρου, είναι σίγουρα μία από τις χαρακτηριστικές εικόνες της ελληνικής υπαίθρου. Είναι αναπόσπαστο κομμάτι της ηπειρωτικής φύσης, άρρηκτα δεμένα με ανθρώπους, πλάσματα και την ιστορία του τόπου και της χώρας. Από μόνα τους θα κάλυπταν τις αισθητικές ανάγκες του ανθρώπινου ματιού, πόσο μάλλον ενός φωτογράφου. Τα πέτρινα αυτά μονοπάτια, που συνέδεσαν όχθες και κάλυψαν ανθρώπινες ανάγκες, σήμερα δεν έχουν αυτή την χρήση. Στέκονται όμως μόνα τους για εκατοντάδες χρόνια, σε πανέμορφες γωνιές της ελληνικής γης, σαν φυσική συνέχεια των βράχων και της ομορφιάς του τοπίου. Πρόκειται για θρυλικά μνημεία, που έκτισαν περίτεχνοι και ξακουστοί μάστορες και που κάτω από τις καμάρες τους τρέχει ασταμάτητα το ζωογόνο νερό, στις κοιλότητες των πετρών τους αναπαράγονται πουλιά, στην ράχη τους συνεχίζουν να περπατούν ζωντανά και από πάνω τους πετούν Χρυσαετοί. Αν μη τι άλλο είναι άξια επίσκεψης και θαυμασμού.\nΕπαναλαμβανόμενο, Οδικές Φωτογραφικές Εξορμήσεις, Οικογενειακές Εξορμήσεις, Παρατήρηση πουλιών, Φιλικό για παιδιά, Φωτογραφία Άγριας Φύσης\nΤιμή για μονόκλινο 890 (+24%) €/άτομο\nΑρίστη, Μεγάλο Πάπιγκο, Μικρό Πάπιγκο, Φαράγγι του Βίκου, Κήποι\nΟι φωτογράφοι φύσης έχουν έμφυτα την ανάγκη να απαθανατίσουν τοπία. Πόσο μάλλον αν στις φωτογραφίες τους περιλαμβάνεται η ομορφιά ενός γεφυριού. Η ομορφότερη, κατά πολλούς, περιοχή της χώρας, είναι η Ήπειρος. Και κατά σύμπτωση φιλοξενεί πολλά και πανέμορφα γεφύρια! Άλλα μέσα σε πόλεις και άλλα σε δυσπρόσιτες περιοχές της. Η Wildlife Explorers αποφάσισε να οδηγήσει φωτογράφους φύσης σε αυτά. Μαζί με έμπειρους guides, γνώστες του τοπίου και της φωτογραφίας. Τις κατάλληλες ώρες της ημέρας και από πλεονεκτικά σημεία. Και με το χάσιμο της μέρας, να βρεθούμε σε όμορφους, ζεστούς ξενώνες, με φιλόξενους ανθρώπους, νόστιμο φαγητό και –γιατί όχι- ντόπιο κρασί. Να συζητήσουμε για το τι συναντήσαμε, για τις λήψεις μας, για την αυριανή μέρα. Δίπλα σε τζάκι!\nΕνοικίαση SUV αυτοκινήτων ή Van για την μεταφορά μας προς και από την περιοχή και τους ενδιάμεσους προορισμούς\nΔιανυκτέρευση 3 ημερών σε έναν από τους πανέμορφους ξενώνες της περιοχής, σε μονόκλινα δωμάτια.\nΠρωινό και δείπνο ανά ημέρα για 3 μέρες\nΛόγω των μέτρων προστασίας από τον Covid19 η εταιρία μας χρεώνεται το πρώτο rapid test που χρειάζεστε για να ακολουθήσετε την εκδρομή.\nΔεν περιλαμβάνονται διάφορα σνακ και τα όποια tips\nΠέμπτη 24 Νοεμβρίου Ημέρα 1η\nΘα ξεκινήσουμε από Αθήνα, με όσους ακολουθήσουν από εκεί. Με τους υπόλοιπους θα συναντηθούμε στους Κήπους, το μεσημέρι.\nΘα επισκεφτούμε για λίγο τον ξενώνα για να αφήσουμε τα ”περιττά” μπαγκάζια και θα ξεκινήσουμε την φωτογραφική μας περιήγηση στα γεφύρια και την αυθεντική ηπειρώτικη φύση. Η φωτογραφία τοπίου, είναι απαιτητική φωτογράφηση, παρά το γεγονός πως πολλοί θεωρούν πως μπορούν με ένα απλό κλικ μιας compact μηχανής να καταγράψουν αξιόλογα καρέ. Θα μπορούσε να γίνει κι αυτό αλλά ο κατάλληλος εξοπλισμός, η κατάλληλη ώρα κι ένας έμπειρος guide, μπορούν να κάνουν την διαφορά. Η φωτογράφηση της ημέρας θα συνεχιστεί όσο το φως το επιτρέπει.\nΠαρασκευή 25 Νοεμβρίου Ημέρα 2η\nΠολύ πρωινό ξύπνημα, για να πάρουμε το πρωινό μας και για να μας βρει το πρώτο φως δίπλα σε ένα από τα υπέροχα γεφύρια της περιοχής. Τα οποία έχουν και γοητευτικά ονόματα! Γεφύρι του Κόκκορη, Καλογερικό, Καπετάν Αρκούδας, Πετσιώνη και πάει λέγοντας. Όλα τους από μια ιστορία. Ή για την ακρίβεια η ίδια η ιστορία της περιοχής! Σε κάποια απ’ αυτά πρέπει να περπατήσουμε, σε κάποια το αυτοκίνητο φτάνει δίπλα, σε άλλα πρέπει να είμαστε εκεί με την αυγή, σε άλλα δεν πρέπει να χάσουμε το τελευταίο φως. Κάθε γεφύρι και διαφορετική γωνία. Κάθε γωνία και άλλη εικόνα. Κάθε εικόνα και άλλη φωτογραφία!\nΣίγουρα στο βραδινό φαγητό θα έχουμε να πούμε πολλά!\nΣάββατο 26 Νοεμβρίου Ημέρα 3η\nΔεν ξέρουμε πόσα γεφύρια θα έχουμε συναντήσει ως τη τρίτη μέρα. Γιατί εκεί έξω το πρόγραμμα το κανονίζει η ίδια η φύση, ξεκάθαρα. Πιθανά μια βροχή να σε καθυστερήσει. Όχι για να μην βραχείς. Αλλά για να κάτσεις περισσότερη ώρα, να χαρείς μια εικόνα και να την αποτυπώσεις! Πιθανό ένας καφές σε ένα από τα χωριά, να μην σ’ αφήσει να φύγεις γρήγορα. Ίσως ένας Νεροκότσυφας ακυρώσει το επόμενο στόχο ή ένας Χρυσαετός αλλάξει όλο το πλάνο της ημέρας. Αρχικός στόχος όμως είναι να καλύψουμε όσα περισσότερα γεφύρια της πανέμορφης αυτής περιοχής. Και να γυρίσουμε στον ξενώνα, όταν το φως πέσει τελείως, να κάτσουμε δίπλα στο τζάκι, με χαμόγελα.\nΚυριακή 27 Νοεμβρίου Ημέρα 4η\nΕίναι η ημέρα επιστροφής αλλά όχι από το πρωί! Έχουμε μισή μέρα στην κυριολεξία να χαρούμε και τα υπόλοιπα σημαντικά της περιοχής. Όπως το φαράγγι του Βίκου, που από μόνο του είναι μια εξόρμηση ημερών. Είναι το βαθύτερο φαράγγι, σε αναλογία μήκους-πλάτους-ύψους παγκοσμίως! Ετοιμάστε λοιπόν τους ευρυγώνιους φακούς σας! Και μην ξεχνάτε πως η Canon Greece, είναι υποστηρικτής κι αυτής της εξόρμησης της Wildlife Explorers, κάτι που σημαίνει πως θα υπάρχει διαθέσιμος εξοπλισμός για αυτούς που θα ακολουθήσουν την εξόρμηση.\nΤο μεσημέρι ξεκινάει η επιστροφή. Γιατί αν δεν γυρίσεις, δεν μπορείς να ξαναφύγεις.\nΕυρυγώνιος φακός ή/και υπερευγωνίος


Δυναμική Αύξηση των Εξαγωγών Αναμένεται Εντός του 2019\nΒρίσκεστε στο:Αρχική»Οικονομία»Δυναμική Αύξηση των Εξαγωγών Αναμένεται Εντός του 2019\nBy eco-energein on\t 2 Ιανουαρίου 2019 Οικονομία\nΝέα δυναμική αύξηση των εξαγωγών αναμένεται για το 2019, σύμφωνα με τις προβλέψεις των εξαγωγέων. «Οι προβλέψεις, βασιζόμενες στα αποτελέσματα των εξαγωγών του 2018 (έως και τον Δεκέμβριο που υπάρχουν στοιχεία) είναι αυξημένες και πάμε για ιστορικό ρεκόρ», σημειώνει η πρόεδρος του Πανελληνίου Συνδέσμου Εξαγωγέων, Χριστίνα Σακελλαρίδη.\nΠαράλληλα, σε δηλώσεις της στο ΑΠΕ-ΜΠΕ, η κ. Σακελλαρίδη επισημαίνει ότι «το 2019 απαλλαγμένο – αν και όχι απόλυτα – από τους περιορισμούς των μνημονιων (capital controls κλπ), παρουσιάζει μια δυναμική αύξηση των εξαγωγών μας σε νέες αγορές και νέα προϊόντα με ορατό στόχο ένα νέο ρεκόρ».\nΕπιπλέον, συνεχίζει η κυρία Σακελλαρίδη, έχουμε διδαχθεί από τα λάθη μας και έχουμε αποκτήσει τεχνογνωσία από βέλτιστες πρακτικές άλλων χωρών. Η τεχνολογία, τα τελωνεία έχουν εκσυγχρονιστεί, αλλά όπως υπογραμμίζει «χρειαζόμαστε τη στήριξη της πολιτείας με τη χάραξη μιας Εθνικής Στρατηγικής Εξωστρέφειας που θα έχει τη συναίνεση των πολιτικών δυνάμεων του τόπου, διότι η πολιτεία θέτει το θεσμικό πλαίσιο που κινούμεθα. Άλλωστε, όπως έχουμε τονίσει σαν Πανελλήνιος Σύνδεσμος Εξαγωγέων, μόνον οι επενδύσεις και η εξωστρέφεια, μπορούν να δημιουργήσουν περισσότερες και καλά αμειβόμενες θέσεις εργασίας».\nΣύμφωνα, δε, με τις εκτιμήσεις του Συνδέσμου Εξαγωγέων Βορείου Ελλάδος (ΣΕΒΕ) στο σύνολο του έτους οι εξαγωγές δύναται να ξεπεράσουν τα 33-34 δισ. ευρώ. Μια τέτοια εξέλιξη, όπως αναφέρει σε δήλωσή του στο ΑΠΕ-ΜΠΕ ο πρόεδρος του Συνδέσμου, Γιώργος Κωνσταντόπουλος, αποτελεί επίδοση ρεκόρ για την Ελλάδα. «Η θετική αυτή εξέλιξη απορρέει από τις αδιάλειπτες προσπάθειες των Ελλήνων εξαγωγέων, οι οποίοι παρά τα σημαντικά προβλήματα που αντιμετωπίζουν, συνεχίζουν να αποτελούν το βασικό πυλώνα της ελληνικής οικονομίας», ανέφερε χαρακτηριστικά ο κ. Κωνσταντόπουλος. Εξέφρασε δε την ελπίδα ότι «και το 2019 θα είναι μία θετική χρονιά για την εξωστρέφεια των ελληνικών επιχειρήσεων, αποτελώντας αρωγό στη βελτίωση της εγχώριας οικονομίας».\nΌπως αναφέρεται στο Δελτίο Οικονομικών Εξελίξεων του υπουργείου Οικονομίας και Ανάπτυξης για τους μήνες Νοέμβριο και Δεκέμβριο, «η ελληνική κυβέρνηση, στο πλαίσιο της Αναπτυξιακής Στρατηγικής, έχει θέσει ως στόχο την αύξηση των εξαγωγών προϊόντων και υπηρεσιών από το περίπου 30% του ΑΕΠ που είναι σήμερα κοντά στο 50% του ΑΕΠ μέχρι το 2025». Αυτή η ιδιαίτερα φιλόδοξη στόχευση εξαρτάται αφενός από σημαντικές παρεμβάσεις στο εσωτερικό παραγωγικό περιβάλλον και αφετέρου από ένα όσο γίνεται ευνοϊκότερο διεθνές εμπορικό πλαίσιο.\nΌσον αφορά, το διεθνές πλαίσιο, σημαντικό ρόλο παίζει η Ευρωπαϊκή Ένωση η οποία αποτελεί ηγετικό παράγοντα στο παγκόσμιο εμπόριο, ενώ το 2017 υπήρξε ο μεγαλύτερος εξαγωγέας μεταποιημένων αγαθών (4,67 τρισ. ευρώ) και αγροτικών προϊόντων (647 δισ. ευρώ). Η Ένωση, με το συγκεκριμένο εμπορικό (αλλά και πολιτικό) βάρος δημιουργεί με γρήγορους ρυθμούς το μεγαλύτερο εμπορικό δίκτυο παγκοσμίως μέσω σύναψης διεθνών συμφωνιών, οι οποίες θα καθορίσουν στο άμεσο μέλλον σχεδόν όλες τις εμπορικές πολιτικές των κρατών-μελών της ΕΕ.


Ιστορίες Επιτυχίας\nBitte wählen Ana Poli - Αναγνώριση κατάρτισης στον κλάδο νοσηλευτικής και υπηρεσιών υγείας Christian Giordano - Αναγνώριση ως Τοπογράφος Yanina Ketzelman - Αναγνώριση ως Οδοντίατρος Michelle-Ange Monteu - Αναγνώριση ως Ιατρός Susanna Kenetti - Αναγνώριση ως Οπτικός Ümüt Karatas - Αναγνώριση ως Βιομηχανικός Μηχανολόγος\n2.6.1: Ana Poli - Αναγνώριση κατάρτισης στον κλάδο νοσηλευτικής και υπηρεσιών υγείας\n2.6.2: Christian Giordano - Αναγνώριση ως Τοπογράφος\n2.6.3: Yanina Ketzelman - Αναγνώριση ως Οδοντίατρος\n2.6.4: Michelle-Ange Monteu - Αναγνώριση ως Ιατρός\n2.6.5: Susanna Kenetti - Αναγνώριση ως Οπτικός\n2.6.6: Ümüt Karatas - Αναγνώριση ως Βιομηχανικός Μηχανολόγος\nΟ Δρόμος μου στην Επαγγελματική Αναγνώριση\nΞένοι εξειδικευμένοι υπάλληλοι διηγούνται την προσωπική τους πορεία\nΑναγνώριση κατάρτισης στον κλάδο νοσηλευτικής και υπηρεσιών υγείας\nΤο 2013 η Ana Poli, η οποία ολοκλήρωσε την εκπαίδευσή της στην Ελλάδα ως νοσοκόμα και παρέχουσα υγειονομικής περίθαλψης, τόλμησε να ξεκινήσει μια νέα επαγγελματική σταδιοδρομία στη Γερμανία. Στην αρχή επιτρεπόταν να εργαστεί μόνο ως μη αναγνωρισμένη βοηθός νοσηλευτή. Στο μεταξύ, ο τίτλος κατάρτισής της έχει αναγνωριστεί επισήμως και εργάζεται με βάση τα προσόντα της ως νοσοκόμα σε μια φημισμένη πανεπιστημιακή κλινική.\n› Διαβάστε ιστορίες επιτυχίας\nΤώρα μπορώ να ξεκινήσω επαγγελματική καριέρα στη Γερμανία\nΣτην Αργεντινή, η Yanina Ketzelman ήταν επιτυχημένη ως γναθοχειρουργός. Τρεις μήνες μετά την υποβολή αίτησης για την άδεια άσκησης οδοντιατρικού επαγγέλματος έλαβε την αναγνώριση και έτσι μπορεί να εργαστεί και στη Γερμανία.\nΑναγνώριση ως Τοπογράφος\nΠριν από τέσσερα χρόνια ο Christian Giordano ήρθε στη Γερμανία. Στο κέντρο εργασίας έμαθε για τη δυνατότητα της επαγγελματικής αναγνώρισης. Σήμερα εργάζεται ως τοπογράφος και σχεδιαστής αρχιτεκτονικού μηχανολογικού σχεδίου σε ένα τεχνικό γραφείο.\nΑναγνώριση ως Οπτικός\nΗ Susanna Kenetti (44) είναι εκπαιδευμένη οπτικός από τη Φινλανδία. Το Φεβρουάριο του 2013 έλαβε την αναγνώριση της εκπαίδευσής της.\nΑναγνώριση ως Οδοντίατρος\nΣτην Αργεντινή, η Yanina Ketzelman ήταν επιτυχημένη ως γναθοχειρουργός. Η διαδικασία αναγνώρισης των επαγγελματικών προσόντων της εξασφάλισε την άδεια άσκησης ιατρικού επαγγέλματος. Έτσι μπορεί τώρα να ασκεί διαρκώς το επάγγελμά της και στη Γερμανία.\nΑναγνώριση ως Βιομηχανικός Μηχανολόγος\nO βιομηχανικός μηχανολόγος Ümüt Karatas (33) ήρθε στη Γερμανία 20 ετών. Με τις νέες δυνατότητες του νόμου αναγνωρίστηκε πριν λίγο η εκπαίδευσή του και απέκτησε αμέσως μία ελκυστική θέση εργασίας.


Πώς θα κάνετε με έξυπνα tips τα παιδιά σας να αγαπήσουν τα λαχανικά! - tsolias.net - Τελευταίες ειδήσεις - viral news\nHome / e-didaskalia / Greek Viral News / Πώς θα κάνετε με έξυπνα tips τα παιδιά σας να αγαπήσουν τα λαχανικά!\nΠώς θα κάνετε με έξυπνα tips τα παιδιά σας να αγαπήσουν τα λαχανικά!\nΣτο αιώνιο ερώτημα του ποια νόστιμα τεχνάσματα πρέπει να σκαρφιστούν οι γονείς για να καταφέρουν να εντάξουν στο πιάτο των παιδιών τους τα τόσο θρεπτικά λαχανικά έδωσε απάντηση καθηγητής ψυχολογίας και διατροφολογίας του πανεπιστημίου της Οξφόρδης.\nΟ Charles Spence, λοιπόν, επισημαίνει ότι οι γονείς θα πρέπει να αφήνουν τα παιδιά να «παίζουν» λίγο με το φαγητό τους, κάτι που συνηθίζουν δηλαδή ανακατεύοντας τα υλικά στο πιάτο τους.\nΑυτό δηλαδή που συνήθως είναι απαγορευτικό θα πρέπει να τους το επιτρέπουν δηλαδή, γιατί, όπως υποστηρίζει, αυτό είναι κάτι που θα διευρύνει σε σημαντικό βαθμό τις γευστικές τους προτιμήσεις.\nΟ Spence επισημαίνει ότι ενθαρρύνοντας τα παιδιά από μικρή ηλικία να επεξεργάζονται τα λαχανικά που έχουν στο πιάτο τους, ακόμα και όταν δεν τα τρώνε, με την πάροδο του χρόνου τούς φαίνονται πιο ελκυστικά.\nΟ καθηγητής μάλιστα, ο οποίος εξειδικεύεται στις διατροφικές συνήθειες παιδιών και εφήβων, προτείνει κατά τη διάρκεια του γεύματος οι γονείς να φροντίζουν τα παιδιά τους να ακούν ευχάριστους ήχους, όπως π.χ. τη μουσική που βγάζουν οι μεταλλικοί ή κεραμικοί μελωδοί όταν τους διαπερνά το αεράκι.\nΑυτό με τον καιρό, όπως λέει, θα έχει ως αποτέλεσμα να δημιουργηθεί ένας ευχάριστος συνειρμός ανάμεσα στην ευχαρίστηση που προκαλεί αυτός ο ήχος και την ενίοτε ελαφρώς πικρή γεύση τους κάνοντάς τα πιο ελκυστικά.\nΕπιστρατεύστε, λοιπόν, τις μαγειρικές σας ικανότητες αλλά εφαρμόστε και αυτά τα έξυπνα τρικ και ίσως καταφέρετε την επόμενη φορά τα μικρά σας να φάνε πιο ευχάριστα εκείνη τη νόστιμη σούπα λαχανικών που τους φτιάξατε…


Ζώα στη λίμνη\nΠροφύλαξη οθόνης ζώα : Ζώα στη λίμνη\nΚινούμενα Προφύλαξη Οθόνης Ζώα στη λίμνη\nΔιαφορετικά τοπία των σπιτιών στην ύπαιθρο και τη φύση. Συνδεθείτε καμπίνες στη φύση που περιβάλλεται από τα ζώα. Οι λίμνες είναι πολύ κοινά τοπία όπου ο κόσμος θέλει να ζήσει, έχουμε μια όμορφη σκηνή από ένα φυσικό περιβάλλον. Βλέπουμε τα πουλιά που πετούν στον ουρανό και να κολυμπήσουν στο νερό. Η επιφάνεια της λίμνης είναι ένα πολύ ήρεμο νερό, στο οποίο βλέπουμε αντανακλάται ουρανό. Τα βουνά στο βάθος αντανακλάται σαν καθρέφτης πάνω στην επιφάνεια του νερού. Ο ήλιος δύει στα σύννεφα και έτσι έχουμε κάποια όμορφα χρώματα στον ουρανό. Αν μια λίμνη θεωρείται ως ένα σύστημα που λειτουργεί στο φυσικό του περιβάλλον, τότε θα μπορούσαμε να το ονομάσουμε το οικοσύστημα της λίμνης.. Κατεβάστε το προφύλαξη οθόνηςç της Ζώα στη λίμνη κάνοντας κλικ στο κουμπί «Kατεβάσετε», είναι μια δωρεάν υπηρεσία της Gifmania. Αυτή η προφύλαξη οθόνης είναι μέρος της θεματικής συλλογής ζώα, επειδή είναι οργανωμένες έτσι ώστε να είναι ευκολότερο για σας να φτάσετε εδώ, αν είστε ένας μεγάλος οπαδός του ζώα, οι λήψεις είναι δωρεάν και αυτό το screensaver έχει κατεβάσει 137 φορές, πράγμα που σημαίνει ότι είναι πολύ δημοφιλής. Αυτό είναι ένα ασφαλές προϊόν, και θα σας βοηθήσει να προστατεύσετε τον υπολογιστή σας, επειδή είναι εντελώς δωρεάν και αξιόπιστη. Αυτή η προφύλαξη οθόνης έχει βαθμολογία 8 από τους χρήστες που έχουν κατεβάσει και αυτό είναι μέρος της συλλογής μας από το 2010-10-19 19:10:06, ημέρα κατά την οποία είχε συμπεριληφθεί στην βάση δεδομένων μας. Ελπίζουμε να σας αρέσει και που σας βοηθά να προστατεύσει τον υπολογιστή σας Windows λειτουργικό σύστημα. Αυτό το προφύλαξη οθόνης στο ελληνικά είναι δωρεάν, ανήκει στην κατηγορία: ζώα. Είναι μια Gifmania λογισμικού, ώστε να μπορείτε να εμπιστευτείτε την ποιότητα τους. Είναι η έκδοση 1.0 του προϊόντος είναι διαθέσιμη για τα λειτουργικά συστήματα των Windows 95 Windows 98 Windows 98 SE Windows ME Windows 2000 Windows NT Windows 2003 Windows XP Windows Vista Windows 7 Windows 8. Κινούμενο προφύλαξη οθόνηςç Ζώα στη λίμνη του ζώα για να κατεβάσετε δωρεάν και να φροντίζει για την οθόνη σας με την προφύλαξη οθόνηςç\nΕπιτόκιο με βάση τις γνωμοδοτήσεις 20895 των χρηστών